text:
Smør
Smør er ein mjólkavøra, sum verður framleidd við at kirna óma. Tað mest siðbundna í vesturheiminum er at nýta neytamjólk, men mjólk frá øðrum djórasløgum sum til dømis frá seyði, geit, yakaoksum og bøfflum kann eisini nýtast, tá ið smør skal gerast. Smør inniheldur mjólkaproteinur og í minsta lagi 80% av mjólkafeitti og í mesta lagi 16% av vatni. Smør fæst bæði við og uttan salt. Um salt er í kann tað ofta vera umleið 2% av salti í smørinum, tað verður tilsett bæði fyri at betra um smakkin og fyri at økja um haldføri. Smør hevur ein fastan konsistens, tá ið tað stendur kalt, men við stovuhita frá umleið 20 °C verður tað sera bleytt. Tá ið smør verður hita, gerst tað ein klárur, flótandi, gulur massi. Liturin er ljóst gulur, men liturin kann eisini variera frá gulum til nærum hvítt. Liturin á smørinum gerst bleikari, tá ið neytini eta hoyggj um veturin í staðin fyri frískt gras. Um neytini ganga á bønum alt árið, so broytist liturin á smørinum ikki nakað serligt.


c: text/html

text:
Kontantleysir festivalar
Gist & Vist fer í ár at hava kontantleysar mat- og ølbásar. Endamálið við at avtaka kontantu søluna er fyrst og fremst at økja um trygdina. Harafturat fer kontantleys søla at minka um bíðitíðina hjá gestunum
Gist & Vist hevur eina sera góða skipan, ið kallast ’Meira av tí góða’ (MATG), ið kann nýtast sum vanligt gjaldskort á øllum básunum hjá Gist & Vist.
Á festivalplássinum verður ein Meira av tí góða básur, har ein kann býta reiðan pening um við eitt gávukort.
Hevur tú eitt MATG gávukort, ber tað sjálvandi til at nýta tað á festivalinum.
Á heimasíðuni meiraavtigoda.fo ber til at fylla á títt kort, áðrenn og undir festivalinum og keypa/fylla á kort til børnini. Hevur tú eina restupphædd á kortinum eftur festivalin ber til at nýta kortið á øllum støðunum hjá Gist & Vist, at fáa útgjald í reiðum peningi ella við flyting til tína bankakonto.
Gjaldast kann sjálvandi eisini við vanligum gjaldskorti.

robotstxt: allowed

filter: keep


text:
Myndarøð: myndir úr Havn frá 70"unum
Myndin vísir eina lýsing frá Restaurant ABC Grill- og matstovuni í miðbýnum í Havn í 70-unum. Telefonnummariđ er 1687. Fleiri myndir síggjast við at trýsta á myndina. Legg til merkis, at á menukor…
Myndarøð úr Føroyingahavnini: Tíðarinnar tonn er farin avstað við tí mesta.
Tíðarinnar tonn er farin avstað við tí mesta. Føroyingahavnin var miðdepilin í stórleikatíðini hjá føroyingum í Grønlandi.Hesar my…
Myndarøð: Café"in á Mølini í Skálavík
Hygg at sera hugnaligu Café"ina í Skálavík, sum Martin Karl Olsen og konan eiga og reka.
Myndarøð: Soleiðis sær prestagarðurin á Viðareiði út í dag
R7 vitjaði prestagarðin á Viðareiði í dag. Hygg hvussu hann sær út í løtuni.
Myndarøð: nú er hann upphøgdur
Eilif Jógvansson hevur "klikt" hesar myndir. Hann sigur at "eg meini at skipið var heimahoyrandi á Skála í 1950-1960 inum undur na…
Myndarøð: Pison á beding hjá KSS í Klaksvík
Í løtuni stendur Pison á beding í Klaksvík. Vit hava gjørt eina myndarøð av Pison á bedingini. Fyri tey sum hava áhuga fyri søgun…
Fuglafjarðar kommuna 100 ár
(myndir)
Skorheim er formaður í Campingfelagnum
Nógvir kampingvognar eru í Føroyum. Útvið 500 vognar, sigur onkur. Á Summarfestivalinum og á Countryfestivalinum sæst at nógvir vo…
Nógvur vindur í løtuni - bilur tikin av vindi
Um átta tíðina í morgun var hesin bilurin tikin av vindi í Kollfjarðardali. Sum skilst var eingin fólkaskaði.
Vestmannadagar: Veðrar úr Góðmansskor á uppboðsølu - veðrur fór fyri 6.500 kr
Uppboðssøla av seyði úr Gómansskor var í Vestmanna í dag. uppboðssølan varð hildin uttan fyri ítróttarhøllina. Fyri viku síðani v…
Góður gongutúrur í gjár - "Vestmannadagar" halda fram í dag
Í gjár greiddi Niels Th.Pedersen frá, um bylingin "Garðar" og um øll tey sum eru uppvaksin har. Í dag eru nógv tiltøk á skránni. E…
Myndarøð: LS bygningurin
Myndarøð: skip á Mest - skipasmiðjuni
Myndarøð: laksafiskarar
R7 fekk hesar myndirnar sendandi fyri nøkrum døgum síðani. Tað er ein limur í Føroya Sílaveiðufelag, sum hevur sent tær.. Føroya…
MYNDARØÐ: 20 fantastiskar myndir frá hiking.fo
Nógv fólk ganga við vanligum myndatóli hvønn dag. Flest øll hava eina snildtelefon, sum er eitt fototól. Nøkur gera seg til serfrø…
P/F Varðin Pelagic hevur fingið løggildingina upp á pláss
Soleiðis. Fyri lítlari løtu síðani skrivaði Varðin Pelagic á Facebook vanga sínum, at "P/F Varðin Pelagic hevur fingið løggildingi…
Macron og Løkke fóru súkklutúr
Tá tú fært ein forseta á vitjan, hví so ikki bjóða honum at koma ein súkklutúr?
Vestmanna sløkkilið útvega sær annan stigabil
Høgni Johansen, sum er sløkkiliðsleiðari í Vestmanna sigur, at tað eru fleiri bygningar í kommununi, sum um illa vit til krevja at…
B36 er steypavinnari 2018
B36 er steypavinnari 2018. Við 9 monnum í stóran part av dystinum, vann B36 dystin um løgmansteypið í kvøld. HB var tvær ferðir…
Myndir: Krúnprinsahúskið á vitjan í Klaksvík í gjár
Myndarøð hja Zacharias Hammer: Fugloy
Myndarøð frá Mest -og "Søgan um tær fýra fyritøkurnar, sum gjørdust samtakið MEST P/F"
Í morgun tóku vit hesar myndir við skipasmiðjuna MEST. Myndirnar vísa, at nógv er at gera hjá fyritøkuni fyri tíðina. Á vognunum s…
PUNKTUM FINALE!
Triðja og seinasta bind av bygdasøguni Nes-Toftir-Saltnes verður lagt fram í Tofta skúla í kvøld kl. 19.30. Tað kvøldið í juni vit…
Myndarøð: Fingu heimapartar á Toftum
Umleið hundrað hval løgdu beinini í Hvannasundi um dagarnar. Nes kommuna fekk uml. 40 hval til heimapartar, sum allir borgarar í N…
Hava fríðkað um í viðarlundini í Vági
Borð og benkur eru sett upp.
Samband
Postboks 226
FO-600 Saltangará


text:
Orð og lag: Øssur Berghamar
1. Lívsins land, mítt eyga teg langt burtur hóma kann,
skyggjandi, í fagurleika skrýtt.
Handan hav og ódnarveður fjalt tú liggja man,
fagra, undurfulla heimland mítt.
Manga ferð, tá tú av nýggjum birtist fyri mær,
setti sál og hjarta tú í brand,
men ei tað verður leingi
til við loystum sangi,
eg skal stíga inn í lívsins land.
Niðurlag: Áh, lívsins land, hvør gott at vera har,
sum sálin hvíld um allar ævir fær.
Og ei tað verður leingi,
til við loystum sangi
eg skal stíga inn í lívsins land.
2. Men av øllum undurfullum, sum eg skoða skal,
mest mær leingist tó at síggja hann,
Jesus, sum meg frelsti, og sum leiddi meg so væl,
hann, hvørs kærleiki mítt hjarta vann.
Andlit hans at skoða, mildu rødd hans hoyra har –
slitið er hvørt jarðarinnar band –
har sum ei sólin setur,
honum prísa betur,
tá eg stígi inn í lívsins land.


text:
Snarskeið í mýlskari distillatión
Mikudagin tann 6. august kl. 13-16 heldur Jens Peter Graverholt skeið í mýlskari dropadríving í Ovastovu í Nóatúni.
Í samband við at Granskingarkjarnin í evnafrøði og lívtøkni á Náttúruvísindadeildini hevur keypt KDL5-distillatiónstól, fer Jens Peter Graverholt, umboð fyri UIC GmbH í Týsklandi, at halda eitt snarskeið í fyrilestrarformi um vakuum distillatión, tunn-film-distillatión og stutt-leið-distillatión (short path distillation) í Ovastovu í Nóatúni tann 6. august kl. 13-16. Sjálvur fyrilesturin kemur at vara umleið 2 tímar, og ein tími er settur av til spurningar og kjak.
Stutt-leið-distillatión er sera væl egnað til uppreinsan og konsentrering av hitaviðkvomum evnum, so sum fiskaoljum (http://dax-consult.dk/documents/fish-oil-industry.pdf), plantuoljum, biodiesel, polymerum, pharmaceutical, kosmetikk-ingrediensum, mat-ingrediensum og tilsetingarevnum. Hesin distillatiónsformurin er eisini vælegnaður til at konsentrera omega-3 fitisýrur og aroma-evni.
Fyrilesturin, saman við hugkveikjandi, læruríkari og litfagrari Power Point presentatión, er almennur, og øll áhugaði eru vælkomin.
Tey, sum ynskja meiri kunning um mýlska dropadríving, kunnu vitja hesa heimasíðu:: dax-consult.dk
Blíðar kvøður
Hóraldur Joensen
Granskingarleiðari
Náttúruvísindadeildin
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
10 ára long kanning úr Belo Horizonte, trið størsta býnum í Brazil, vísir, at fólk, ið búgva innanfyri 500 metrum frá eini fartelefonmastur, fáa nógv oftari krabbamein enn fólk, ið búgva longri burtur frá.
Kanningin varð samskipað av Adilza Condessa Dode, PhD, og gjørd av vísindafólki frá Federala Universitetinum í Minas Gerais (UFMG) frá 1996 til 2006, og vísir eitt beinleiðis samband til 7.191 krabbameinsandlát av geisling frá fartelefonmastrum.
Kanningini vísir, at av teimum, ið doyggja av ávísum krabbameinssløgum (svullum í prostata, bróstum, lungum, nýrum og livur), búgva meir enn 81% innanfyri ein radius av 500 metrum, sí grafikk til vinstru.
7.191 doyðu innanfyri ein radius av 1000 metrum frá eini fartelefonmastur, sambært heimasíðuni WhyFry.com. Hetta er í tráð við aðrar kanningar sum liggja í databasanum hjá heimsheilsustovninum WHO. (Sí annars grafikk t.h. – trýst á fyri størri mynd).
300 fartelefonmastrar vóru við í kanningini og elektro verkfrøðingurin (electrical engineer) Adilza Condessa Dode, PhD, sum leiddi kanningararbeiði, sigur, »at tættari ein býr at eini fartelefonmastur, sterkari er elektromagnetiska feltið«. Hon sigur víðari, at eisini sjálv antennan í fartelefonini er vandamikil, og mælir fólki bara at brúka fartelefonina í neyðsstøðu og so heldur senda textboð.
Harumframt er lóggávan á økinum ikki sett eftir heilsufyrilitum, men bert eftir ynskjum frá vinnuni, sigur Dode.
Meðan kanningin varð gjørd, var hægst málda feltstyrkin 40.78µW/cm² og minsta var 0.04µW/cm², smb. PubMed.
Føroyar hava onga lóggávu yvirhøvur á hesum øki, men sum skilst, verður hugt eftir hámørkunum hjá WHO.Hesi somu hámørk verða tó ofta hart kritiseraði, tí hesi mørk fyrihalda seg ikki til biologiska ávirkanin frá mikrobylgjum, men bara um termisk upphitan av vevnaði (kroppinum) hendir.
Grafikkur og mynd við loyvi frá:
Adilza Condessa Dode


text:
Minningarorð um Heðin Jacobsen
frí. 13. apr. kl. 00.01 - frí. 27. apr. kl. 23.59
Ja, í morgun fekk eg boðini um, at Heðin Jacobsen var farin, 62 ára gamal.
Heðin var ættaður úr Skálavík, sonur Ólavur í Geil og Nannu í Hanusarstovu.
Tey síðstu árini hevur Heðin verið merktur av sjúku, men hann hevur ikki góðtikið tað, kundi man síggja á honum, hann arbeiddi álíkavæl, tí arbeiðsevnini hjá Geilamonnunum hava verið framúr.
Heðin giftist til skopunar við Tórfríð Hentze, saman fingu tey børnini Súsannu, Mads og Herfríð
Sum ungur fór Heðin til skips, sum aðrir ungir menn. Sjálvur dámdi honum væl, var ímillum teir fremstu.
Heðin lærdi til skipara, tað var eisini hansara yrki leingi.
Brøðurnir av Kletti, sum var staðarnavnið á barnheiminum í Skálavík, keyptu sær skip, teir silgdu nakað í byrjanini út frá Skopun, við hesum snotuliga 50-tonsara.
Síðan fóru teir í Eystursjógvin at fiska.
Tummas, elsti beiggin, og Heðin skiftust um at føra bátin saman við hinum Klettabeiggjunum og væl gekk við fiskaríðinum, jú, hesir brøðurnir rokaðust við Fríðborg.
Men óeydnan var eisini har. Vit minnast at ein dag koppaði báturin og sakk ógvuliga knappuliga. Heðin var skipari og Tummas stýrimaður henda túrin, hinir beiggjarnir, sum vóru við vóru Torbjørn, Ragnar og Hanus, jú, allir fimm beiggjarnir vóru við tá forlisið hendi.
Eg havi sæð í onkrum blað, at teir góðu Harranum Jesus æruna fyri, at teir sloppu við lívinum.
Seinni keyptu teir nýggjan bát, ein 80-tonsara, men tá fór fiskaríið at minka í Eystursjógnum, og seldu teir tann bátin.
Undir arbeiði av troli, fekk Heðin ein trukk oman yvir seg og fekk stóran skaða. Tá hann var komin fyri seg aftur, fór hesin pressari at læra til elektrikkara, og bleiv tað arbeiði hjá honum til sjúkan forðaði hesum.
Jú, tey síðstu tvey árini sá tú henda vakra skálavíksjingin vera á keiðini í Skopun og arbeiða uppá tíggjumannafarðið Røðina og hegniður var Heðin, tað liggur til fólkið.
Heðin var ein bekennandi kristin, hann var deknur í Skopunar Kirkju, og læs hann har við síni vøkru rødd, nú er røddin tagnað her á fold.
Eg veit at saknurin er stórur hjá Tórfríð og børnunum og ikki minst abbabørninum, sum so trúliga hann leiddi við sær.
Friður verður við minninum um Heðin á Klett.
Gerhard Lognberg
borgarstjóri


text:
Tað er nokk so stuttligt við heimagjørdum leikum, bamsum og øðrum til børnini. Eg eri hvussu er viðhaldsfólk av kreativum “ger tað sjálv” verkætlaðum, og haldi tað verða so spennandi at skapa. Nú er eitt sindur síðani eg gjørdi hesa... Continue reading →
Enn einaferð mátti eg sjálv fara í gongd, tí eg ikki hevði hjarta til at gjalda tann dýra prísin, sum ein vakur seingjarhimmal kostar í dag. Altso, 500-600 kr.. er tað ikki í dýrara lagi? Tað haldi eg altso at... Continue reading →
Nú vóru tær aftur her.. ja hvørjar? PAPPÍRSBLÓMURNAR!! Man skuldi næstan trúð, at eg hevði fingið nokk av teimum, aftaná at hava gjørt eina trilliard til brúdleypið, men nei.. Eg haldi enn at tær eru líka vakrar, og tær kunnu... Continue reading →
Tá vit fyri stuttum fluttu inn í nýggja íbúð, vóru tað nakrar ávísar verkætlanir, ið eg gleddi meg at sleppa í gongd við. Eitt av hesum var nemliga at gera sovikamarið ordiliga lekkurt. Í gomlu íbúðini høvdu vit eitt sera... Continue reading →
Tað eru longu nakrar vikur síðani eg gjørdi okkara adventskrans. Eg eri so ótolin at prýða til jóla, at fyri meg er tað ongantíð ov tíðliga. Tað er nemliga altíð stuttligt, at taka jólaeskjurnar fram, og finna fram til hvat... Continue reading →
Tá eg skal stressa av, dámar mær best at diggast við okkurt kreativt. Tað er eitt av fáu tíðspunktunum, har er klári at skumpa allar tankar til síðis. So nú tá eg sá hesi smáu fittu graskarni í handlinum, var... Continue reading →
Mær dámar væl at endurskapa okkurt sum eg kanska ikki eri so glað fyri longur. Sum kjólin eg keypti í seinasta summar. Mær dámar so væl blómumynstrið, men tað er okkurt við sniðinum, sum ger at eg sjálvdan brúki hann.... Continue reading →
Endiliga eydnaðist tað! Eg havi arbeitt fram ímóti hesum úrslitinum í eina viku. Eg fekk hugskotið til mín blómuvegg á netinum. Tann blómuveggurin var tó væl flottari og hevur nokk kostað fleiri túsund krónur. Eg havi væl at merkja, ikki... Continue reading →
Áhh sum eg haldi tað er deiligt at fara í gongd við kreativar verkætlanir. Eg kundi sitið við tílíkum allar dagin! Tað er so hugnaligt at sita við um kvøldið, og um tú hevur børn, so er hetta perfekt... Continue reading →
Tú kanst fáa eitt sindur av náttúruni, heim í køkin. Eg vildi hava eina øðrvísi lampu yvir køksborðinum. Eg var úti í handlum og sá nógvar flottar. Mær dámar væl ljósakrúnur og aðrar pyntiligar lampur. Men onkursvegna kláraði eg ikki... Continue reading →


text:
Sunnudagin, 26. november klokkan 14.00 fer Vencil og alt hansara harkalið á pallin í Norðurlandahúsinum. Ein heilur tími stendur í navni Vencils.
Henda tíman fáa áhoyrararnir møguleika at hoyra, hvat ritstjórarnir halda um Vencil, tað verður ikki bara reyp, siga teir, og tøl verða løgd á borðið, har vit fáa at vita, hvat er í innihaldinum, hvussu síggja tølini út. Spurningar verða svaraðir, sum kanska nógv hava undrast á.
Eisini fáa vit ein upplestrarsmakk frá Vencli 18.
Tey, sum fara at lesa upp eru: Anna Sofía Jørgensen, sum fer at lesa stuttsøguna, “Kamparænarin”, sum vann eina stuttsøgukapping í Miðnámsskúlunum. Stuttsøgan er hennara fyrsta á prenti. Eisini fer Laura Joensen at lesa stuttsøguna, “Trappan hjá Robertson” eftir Ebbu Hentze. Laura hevur sjálv týtt. Heðin M. Klein hevur yrkingar við í Vencli 18., sum hann sjálvur hevur skrivað, og hann hevur eisini týtt eina yrking eftir íslendska skaldið, Steinn Steinarr. Spennandi verður at hoyra, hvat hann fer at lesa.
Hjartaliga vælkomin øll somul.
OMR/AÓD/VENCIL


text:
Uppskot til kunngerð um Miðlastuðulsnevnd til ummælis
Svar frá Samskifti
Hoyringssvar - kunngerð um Miðlastuðulsnevnd til hoyringar
Víst verður til teldubræv tykkara 7. september 2017 um uppskot til kunngerð um Miðlastuðulsnevnd.
Grein 4 umrøður endurgjald av stuðli. Møguliga átti mark at verið sett á áratal aftureftir. Sjálvsagt skal skeivur stuðul rindast aftur, men eru óvitandi mistøk gjørd og ikki varnast vegna væntandi eftirlit hjá nevndini, er spurningurin hvør skal standa eftir við trupulleikanum.
Í §6. stk. 2 verður víst til, at formaðurin ræður yvir møguligum peningi til sakkønar metingar. Fyri at fyribyrgja møguliga misnýtslu av peningi kundi umhugsast at ásett hámark ella tryggja, at nevndin kann verða við í avgerðini, um talan verður um størri upphæddir.


text:
Annað
Aldursbólkar
Luttakarnir verða bólkaðir í aldur, dygdir og styrki fyri at fáa sum best burturúr og verður tað tikin hædd fyri tí einstaka luttakaranum. Vit loyva okkum at flyta spælarar til ein annan bólk um hetta skuldi verið neyðugt.
Málmenn
Málmenn luttaka á fótbóltsskúlanum við somu venjing sum aðrir luttakarir, tó í spæli móti máli, verður málmaðurin í málinum. Við luttøku kann viðmerkjast at luttakarin er málmaður.
Taskur, drekkidunkar o.a.
Allar taskur og drekkidunkar skulu hava luttakaranavn á, soleiðis at tað verður lættari at halda skil á.
T-shirt
Tá ið tú meldar til fótbóltsskúlan, verður tú vinarliga biðin um at skriva stødd á t-shirt. Tað er ikki møguligt at broyta stødd, aftaná at bíleggingin er framd av fótbóltsskúlanum. Støddirnar eru: 4-6 / 8-10 / 12 / XS / S / M / L / XL / XXL-XXXL.
Luttakarapakki um luttakarin ikki fær møtt
Um luttakarin av onkrari orsøk ikki fær møtt til fótbóltsskúlan, er tað framvegis møguligt at fáa luttakarapakkan við at avheinta hann við Stórá ella senda mail og avtala nærri.
Fyrireiking
Tað er sera umráðandi at luttakarnir eru úthvíldir og hava fingið ein heilsugóðan morgunmat áðrenn møtt verður um morgunin. Hetta fyri at fremja bæði koncentratión og orku, og fyri at fáa tað bestu upplivingina.
Matur
Døgurði verður borðreiddur allir dagarnir og møguleiki er eisini at keypa sær morgunmat og nátturða. Luttakarin er eisini vælkomin at hava egnan matpakka og frukt við.
Vit vænta
- At tú ert hugaður til at læra og verða saman við øðrum.
- At tú ert virkin.
- At tú ert koncentreraður so leingi venjingin er og ikki órógvar venjingina.
- At tú ert ílætin eftir veðrinum og hevur møgulig skiftiklæðir við.
- At tú hevur drekkidunkin við allir dagarnir sum tú fekst tann 1. dagin.
- At tú fert væl við økinum.
- At tú skikkar tær væl ímóti øðrum.
- At tú lurtar væl eftir venjarunum.
Trivnaður
Vit vænta at øll tosa pent og virðiliga við hvønn annan fyri at skapa eitt so gott og trygt umhvørvi. Vit góðtaka ikki happing og verður gjørt vart við hetta, verða foreldrini boðsend.
Annað
- Um barniđ hjá tær skal avstað áðrenn dagurin er liðugur, kunnu tit avtala hetta við venjarin um morgunin og síðani siga frá tá barniđ fer.
- Um ting og klæðir eru gloymd eftir, verður hetta samla saman og goymt inni í TB-húsinum. Seti tykkum í samband við ein av fyriskiparunum um hetta.
- Foreldur og avvarandi eru vælkomin at verða til staðar meðan fótbóltsskúlin er, men verða vinarliga biðin um at halda seg frá vøllinum meðan vant verður.
- Fótbóltsskúlin tekur sær rætt til at taka myndir og sjónband undir venjingini.
- Luttakarin hevur sjálvur ábyrgd av at tekna trygging við skaða og hevur eisini sjálvur ábyrgd av persónligum viðføri.
- Við sjúku ella skaða, sum viðførir at luttakarin ikki kann halda áfram við venjingini, seta vit okkum í samband við foreldur/avvarandi og vænta vit at luttakarin verður heintaður.
- Tað er umráðandi at rætt telefonnummar verður upplýst í luttøkumailinum.


text:
Um fakfelagskvinnan stóð á trappuni?
Sjálvboðið arbeiði.
Í sambandi við, at Tórshavnar kommuna hevur bjóðað borgarum kunnandi og felagsfremjandi átak um sjálboðið arbeiði, hevur fakfelagskvinna tala at og harmast gongdina.
Vit kunnu byrja við at líta eitt sindur aftur á og spyrja hvat tað heila snýr seg um, og um vit sum borgarar ikki sjálvir gera av, hvat vit gera, hvussu vit koma hvørjum øðrum við og í seinna enda, hvussu vit hava umsorgan hvør fyri øðrum.
Tá eg var barn vóru viðurskiftini ikki skipað og tú sást nógv virksemi húsanna millum, har fólk hjálptu, tóku eina hond í og stuðlaðu teimum, ið høvdu tørv á stuðli.
Minnist serliga væl ommu mína, sum altíð var til reiðar við eini hjálpandi hond. Ja, einaferð fór hon í grannahús við reinum seingjarklæðum, tí lækni skuldi koma á gátt, og óivað hevur hon bara viljað lætt um hjá grannanum.
Síggið fyri tykkum, um fakfelagið stóð á trappuni og forðaði henni í at gera góðan gerning, sum í seinnu atløgu lívgaði um hana og hennara langa lív, heili 93 ár.
Jú vandi í allari vælferð, har vit alment fóru inn á økið og skipaðu hetta hjálpsemi og hesa umsorgan til lønandi vinnu.
Býurin veksur, frástøðan millum fólk, eldri og yngri, veksur, vit kenna ikki hvønn annan, sum man gjørdi fyrr, og vit arbeiða og blíva burtur fyri hvørjum øðrum, - soleiðis er tað bara.
Tí kann kommunan hjálpa eitt sindur til við at varpa ljós á økið, á møguligan tørv, sum í dag ikki hevur skipað viðurskifti og vísa yngri kreftum á, hvussu tey kunnu brúka nakað av síni tíð í slíkum arbeiði ella tænastu.
Vit hava fingið fleiri umbønir og áheitanir um júst hetta.
Alt er sjálvboðið, – alt ger mun, og royndir siga, at hetta eru win/win støður, tað vil siga, at slíkt sjálvboðið arbeiði er stimbrandi heilsuliga, bæði fyri sjálvbodna fólkið og tí, man hjálpir.
Í grannalondum okkara telur sjálvboðið arbeiðið sum ein heilur ídnaður – ikki í krónum, men í arbeiðstímum og virði.
So latið okkum steðga á og 'síggja' hvønn annan.
Fyri tað havi eg ikki sagt, at vit ikki hava nógv at gera á eldraøkinum, og júst í løtuni ynskja vit meira orku út í heimarøktina og at býlini skulu fjálgast. Karmar er eitt, fakligheit, starvsfólkaviðurskifti, umsorgan, persónligheit og nøgdsemi eitt annað, eisini hesum fara vit at arbeiða meira ítøkiliga við.
Vóni fakfeløg sum viðleikarar og
at nógv fólk møtir til kunnandi samveru á Reinsarínum, klokkan trý í morgin.
Bergun Kass, Tórshavnar kommuna


text:
Lag 1: Shu-Bi-Dua
Lag 2: Peter Erasmus Lange-Müller
Týtt úr norskum: Gunnar Dahl-Olsen
1. Eg elski mítt land,
tá tann signaða sól
upp um fjallið ein várdag so tungliga trínur;
í tað mjøllfylta ból
sendir signaða sól
sínar várbleiku geislar og varliga kínir
tær fánaðu fannir, teir gránaðu klettar –
bert stokkuta løtu, so hvørvur hon aftur;
men tann signaða sól,
sum var burtur um jól,
hevur kyst hann, tann tindin, í ódnum stóð
stinnur og fattur.
2. Eg elski mítt land,
tá tað sirmar og grør
og hvør gudsskapta urt kennir gróðurin kykna.
Yvir sund, yvir fjørð
siglir Suðurlands knørr;
sterku stormtrøll, ið bardust, nú mógvast og vikna.
Í mansbarmi unga útlongsilin vaknar,
nú líðandi sólin á himninum hækkar.
Tað er vár, tað er vár,
og nú grønkast hvørt sár,
vondi veturin bradi í berg, beit í bringar og bakkar.
3. Eg elski mítt land,
tá tann signaða sól
hægst á himni á hásumri hitandi stendur,
tá á rók og við stól
ljóðar rytanna ról,
meðan tigandi sildberin ferðast um strendur.
Tá lyftir mót loftinum láin sín lovsong
yvir angandi heiðar við hitandi sólgang’,
og úr stíggj og úr ból
heilsast setandi sól!
Nú er gloymdur tann veturin
strangi og sólsaknur sári.


text:
Bahá'í Hús Tilbiðjanar eru opin fyri øll fólk. Hóast teirra byggilistarligu stílir eru sera ymiskir, hava tey felags níggju síður og rundtak í miðjuni, symboliserandi, í senn, fjølbroytileika mannaættarinnar og hennara essentiella einleika. Andakts skráir eru einfaldar, tær eru samansettar av bønum, meditatiónum og lesingini av úrvalum úr teimum Halgu Skriftunum hjá Bahá'í Trúnni og hinum heims religiónunum. Tónleikur verður framførdur av kórum uttan viðfylgjandi spæl.
Sum myndað av Bahá'u'lláh hevur Hús Tilbiðjanar til endamáls at virka sum tann andligi miðdepilin hjá ymiskum óheftum stovnum, vígdir vísindaligari, humaniterari, útbugvingarligari og umsitingarligari tænastu.
Langenhain, Germany
Wilmette, Illinois, U.S.A.
Kampala, Uganda
Santiago, Chile
"Vælsignaður er tann blettur, og tað hús, og tað stað, og tann býur, og tað hjarta, og tað fjall, og tað skjól, og tann hola, og tann dalur, og tann jørð, og tað hav, og tann oyggj, og tann hagi, har Gud hevur verið nevndur og lovprísan Hansara dýrdargjørd." Bahá'u'lláh


text:
Í alt 45 telvarar eru við í kappingini. Átta kappast um FM-heitið í Landsliðsbólkinum, átta eru í 1. bólki, fimtan í almenna bólkinum og fjúrtan í unglingabólkinum. Opið og ókeypis er hjá almenninginum at støkka inn á gólvið í Finsen at síggja, hvussu leikur fer.
Mesti spenningurin er sum vera man um kappingina í Landsliðsbólkinum. FM-bólkurin er sterkur í ár. Treyðugt so, hann kundi verið uppaftur sterkari. Høgni Egilstoft Nielsen og John Rødgård, sum vóru við í fjør, høvdu gjørt kappingina uppaftur meira spennandi. Høgna hevði verið spennandi at sæð, tí hann hevur verið flúgvandi í vetur, og tykist vera væl á veg at røkka 2400 í rating og heitinum sum altjóða meistari. Men Høgni er eisini fótbóltsspælari og er á heimleið úr Georgia eftir dyst á føroyska U-21 landsliðnum. Líkt er til, at hann telvar, tá ið stundir eru til tess fyri fótbóltinum, og tað er spell, tí sum telvari skarar hann framúr. Tað sama kann sigast um eldra bróðirin Rógva, ið eisini spælir fótbólt, men sum tó er við í FM-kappingini í ár.
Ikki færri enn fimm av teimum átta í meistaraflokkinum hava verið føroyameistarar. Teir eru Helgi Dam Ziska (2008, 2011, 2017), Rógvi Egilstoft Nielsen (2012, 2015, 2016), Carl Eli Samuelsen (2005), Hans Kristian Simonsen (2002) og Rani Nolsøe (1997). Saknur er tó í øðrum FM-vinnarum, umframt Høgna og John, høvdu havnarmenninir Martin Poulsen (FM 2003, 2004, 2006, 2009) og Olaf Berg (FM 2010, 2013) styrkt bólkin, men hvørgin teirra er við í ár.
Teir átta
GM Helgi Dam Ziska, HT 2552
Stórfavoritturin. Stórmeistarin. Føroyameistarin. Tað verður einki minni enn ein sensasjón, um hann ikki endurvinnur FM-heitið. Men fyri tí er ikki sagt, at hann vinnur kappingina lættliga. Allir fara at kýta seg av øllum alvi móti nettupp honum, fara at telva varliga og verja seg væl. Talvstílurin hjá Helga er so mikið sunnur og reinur, at tað viðhvørt er ov lítið bit í hjá honum til at vinna eina javna støðu. Sum dømi kann nevnast, at seinastu fimm talvini millum Helga og Rógva Egilstoft Nielsen eru øll endað jøvn.
Rógvi Egilstoft Nielsen, ST 2333
Tann einasti, sum kann hótta Helga. Rógvi er so mikið sterkur, at hann taka upp kapprenningina við Helga um leiðsluna í bólkinum. Og so plagar tað at enda javnt innanhýsis teirra millum. Sandavágsmaðurin skoraði ein IM-norm í EM-kappingini fyri landslið í fjør heyst, og hevur vunnið FM seinastu tvær ferðirnar, ið hann luttók.
Carl Eli Samuelsen, HT 2228
Carl Eli vann hvørt talv í liðkappingini í vetur á vinnandi FM-liðnum hjá Havnar Telvingarfelag, og gekk væl fram í rating. Carl Eli hevur drúgvar royndir frá eitt nú talv-OL umframt fleiri góð FM-úrslit – hæddarpunktið var FM-sigurin í 2005. Carl Eli er snúin og listilærdur og kann gera bart.
Sjúrður Thorsteinsson, HT 2191
Sjúrður gjørdi hol í sjógvin á talvolympiaduni í Baku í 2016, og fekk eitt slag av gjøgnumbroti sum føroyskur topptelvari. Síðani hevur hann verið hollur styrkur á 1. liði hjá Havnar Telvingarfelag, sum hevur vunnið FM seinastu tvey árini. Sjúrður er væl fyri teoretiskt og hevur sunnan og góðan talvstíl.
Ólavur Simonsen, KTF 2183
Ólavur hevur verið næstbestur oftari enn teir flestu. Tað er tí næstan synd, at hann einki FM hevur vunnið, men tað kemur kanska einaferð. Ólavur er ógvuliga kompromisleysur telvari. Tað er helst eisini ein orsøk til, at hann endar nummar tvey heldur enn nummar eitt. Klaksvíkingurin er álopstelvari, og ikki mjúkur at strúka, tá ið andin er yvir honum. Ólavur hevur eisini hollan teknikk, og dugir eisini væl at verja eina torføra støðu, tá ið tað krevst. Men sveiggini bera í sær, at hann sjáldan endar á ovastu rók.
Hans Kristian Simonsen, KT 2151
Kollfirðingurin hevur sanniliga eisini eitt pendul, sum sveiggjar. Liggur væl fyri, kann hann syfta hvønn tað skal vera, men botnstøðið er lægri enn gott er. Evnini eru eyðsýnd, men viðhvørt spruttkókar hjá honum. Hans Kristian er treytaleysur rock´n´roll telvari. Ongantíð keðiligur. Men tann dagin, ið hann hevur ásannað, at tað viðhvørt er neyðugt at taka ein slow waltz heldur enn ein rock´n´roll, tá er ikki at vera fyri.
Rani Nolsøe, KTF 2075
The grand old man í bólkinum. Men framvegis áræði og yvirskot sum ein unglingi. Hann smæðist ikki og firnast ongum. Tað er gott støði at standa á, tá hann skal í holt við ungu leyvurnar í bólkinum. Rani dugir at telva, og kann saktans gera ein vørr, men hann verður ikki føroyameistari.
Rógvi Mortensen, HT 2018
Tann nýggi drongurin í flokkinum. Rógvi vann 1. bólk í fjør og kvalifiseraði seg tí til meistaraflokkin. Hoyvíkingurin hevur ment seg nógv, síðani hann av álvara fór at telva aftur fyri nøkrum árum síðani. Hann var í síni tíð ein av ungu, gávaðu telvarunum í Havnar Telvingarfelag – hann og Helgi Dam Ziska hildu saman og telvaðu nógv sínamillum sum smádreingir – men so legði hann stilt í nøkur ár. Spennandi verður at síggja, hvussu elddópurin í Landsliðsbólkinum verður.
1.umfar (leygardagin kl. 14.00)
Rani Nolsøe – Rógvi Mortensen
Rógvi Egilstoft Nielsen – Hans Kristian Simonsen
Carl Eli Samuelsen – Sjúrður Thorsteinsson
Ólavur Simonsen – Helgi Dam Ziska
Í 1. bólki er Herluf Hansen, HT (2023) favorittur. Í almenna bólkinum hevur Jógvan Næs, HT, hægsta styrkitalið, og í unglingabólkinum er Luitjen Akselson Apol, HT telvarin við hægsta styrkitalinum.


text:
Orð og lag: Della McChain Warren
Týtt: Zacharias Zachariassen
1. Eitt navn er mær so dýrabart,
sum tónaleikur ljómar kært,
tí tá mítt hjarta óttast myrkrið svart,
teskar Jesus frið.
2. Tá tyngd er hjarta mínum á,
og lívið vónleyst er at sjá,
og undir sváru sorg eg signa má,
teskar Jesus frið.
3. Áh, máttu hjørtu, særd og mødd,
hoyrt Jesu troystarríku rødd,
tí hvussu illa enn ein sál er stødd,
teskar Jesus frið.
4. Gev honum tína sál í hond,
og lat hann grøða tína ond,
og tá tú so skalt náa himmalstrond,
teskar Jesus frið.


text:
Orð og lag: Finnur Koba
Sum lítil bleiv eg misbrúktur – bæði á land og hav áh ja
Tóku fram snillin mín – og suttaðu hann av nam nam
Føroya fólk keypti klippikort – fyri at pula mær
Soleiðis varð mín uppvøkstur, og tískil sigi eg tær
Lær at siga noy – tá menn vilja pula tær
Gong hesa kærleiksleið við mær
Skúlin var eitt pulipláss – og har var ongin vón nei nei
Skúlastjórin sum er boss – ein ordans spermstatión
Og bundin til ein skúlabonk – so pulaði hann mær
Soleiðis varð mín uppvøkstur – og tískil sigi eg tær


text:
Mótmæli av ætlaðu byggisamtyktini fyri útbygging av Skansabryggjuni og eystara havnaøki
Broytingaruppskot: Byggið eina “landshavn” uttanfyri bygt øki onkustaðni í miðstaðarøkinum – eftir leistinum við Gomlu Rætt.
Punkt 1 – Eitt risaídnaðarøki kroystast inn í miðbýin
Ætlanirnar eru ikki bert at hava eina lokalhavn fyri Tórshavn/Føroyar, men fyri alt Norðuratlantshav. Hetta ynski er m.a. sett fram av løgmanni á altjóða ráðstevnuni Arctic Circle í 2013:
In the Faroe Islands we see great strategic potential in our own location in the region – especially in relation to the Northern Sea Route, which is expected to have the greatest significance in the future.
We have promising prospects for future offshore oil production in the Faroese area.
We have developed a strong framework for present and future activities with high environmental and safety standards at the forefront – and we take an active part in international contingency planning and search and rescue cooperation.[1]
Býráðsformaðurin í Tórshavnar býráð hevur á Fólkatingið orðað ynski um at virksemið í Tórshavnar havn skal økjast munandi og at Tórshavnar Havn skal gerast eitt alternativ til Aberdeen og Rotterdam:
Ambitionen for projektet, som jeg vil præsentere jer for, er at placere Færøerne og Torshavn på det Atlantiske søkort og dermed udnytte vores geografiske placering, ekspertise, kapacitet og konkurrenceevne, således at vi kan blive Nordatlantens nye service hub og transithavn….
Som I kan se ligger Færøerne umiddelbart op ad den nye motorvej mellem Europa og Asien: Nordøst Passagen, hvor der forventes en eksplosiv vækst af skibstrafik i fremtiden. Vi ligger tættere på ruten end de fleste andre havneområder og dette skaber oplagte muligheder for at udvikle og tilbyde tjenester til den voksende trafik….
Vores særlige placering skaber også spændende muligheder inden for Offshore industrien. Vi ligger for eksempel tættere på de store oliefelter nordvest for Shetland end Aberdeen gør….
Placeringen gør os også attraktive som et potentielt nyt knudepunkt i Nordatlanten. Færøerne ligger for eksempel tæt på fiskerifelterne i Nordnorge, som i dag næsten udelukkende eksporterer via Rotterdam. Med vores øgede kapacitet og faciliteter, kan Port of Torshavn blive et spændende alternativ til f.eks. Rotterdam eller andre Nordeuropæiske havne.[2]
Nógva staðni er talan um at býir eru vaksnir kring havnavirksemi, men í hesum føri er talan um so munandi útbyggingar, at tað er at meta sum ørvitistos at kroysta slíkt inn í miðbýin í Tórshavn, og so avgjørt ikki sambært tíðarandanum, har tungur ídnaður og binguhavnir ikki hoyra saman við ferðafólkaflutningi og stuttleikabátum.
Punkt 2 – Umhvørvisdálking og larmur
Verandi havnaøki hevur nógvar ampar við sær fyri miðbýin. Nýggja ætlanin hevur við sær bæði meira larm/gang og størri útlát av evnum, sum hava skaðilig árin á heilsuna.
Árinskanningin sum Tórshavnar havn hevur latið gjørt, hevur als ikki mátað verandi støðu, men sigur bert, at tað verður meira gangur og meira útlát.
Harumframt kann staðfestast, at umhvørvisviðurskifti ikki hava serliga raðfesting hjá Tórshavnar Havn. Hetta sæst millum annað við at Tórshavnar Havn uttan himpr loyvir dálkandi bátum bæði at liggja við kai og úti á Nólsoyarfirði, og at nýta dálkandi brennievni meðan tey liggja her. Hesi skip eru óynskt í øðrum havnum, og tí skulu tey gjalda eitt sera stórt havnagjald aðrastaðni. Í Tórshavnar havn eru tey hinvegin vælkomin, soleiðis sum forkvinnan í Føroya Náttúru- og umhvørvisverndarfelag Ragnheiður Bogadóttir vísti á í Kringvarpinum herfyri.
Býráðspolitikarar tykjast heldur ikki at hava áhuga í at seta krøv til vinnuna, men hava lyndi at vísa til løgtingið. Setur løgtingið ikki karmarnar fyri kommunurnar, so verður einki gjørt (víst verður til samrøðu við Sigrun Mohr í Kringvarpinum herfyri).
Punkt 3 – Virðislækking av ognum
Ognirnar hjá borgarunum í Miðbýnum og Eysturbýnum minka í virði vegna larm og útlát. Samstundis minka aðrar ognir í býnum í virði vegna ljótt útsýni.
Hetta er tíverri ikki ein ógrundað útsøgn, tí søguliga kunnu vit hyggja eftir hvussu tað er gingist í øðrum býum, har býarplanleggingin ikki hevur verið góð. Um vit hyggja at Aberdeen, sum er ein av teimum býum sum Tórshavnar kommuna hevur sum fyrimynd tá talan er um havnaútbygging og ein kappingarneyti, so sæst, at tað økið í Aberdeen, sum er harðast rakt av havnaútbyggingini, nevniliga Torry, eisini er tað økið, har íbúðirnar og húsini hava lægst virði:
The most expensive area within Aberdeen (County) was Cults (£510,281) and the cheapest was Torry (£100,006).[3]
Punkt 4 – Náttúrufriðing
Í mun til inntrivið á umhvørvið við Skansan, so er ætlanin ein tilvitað manipulasjón av lógini um náttúrufriðing, sum greitt staðfestir, at ikki eigur at verða bygt uttan loyvi frá friðingarnevndini undir bakkanum frá vallingini og omaneftir og á økir, ið eru upp til 100 m frá bakkanum, har eingin fjøra er frá meginflóðarmálanum, nærri enn 300 m frá teimum viðalundum, ið Føroya viðalundanevnd hevur um hendi, og nærri enn 300 m frá vøtnum, ið hava størri vídd enn 1 ha og frá áum, ið eru meira enn 4 m breiðar á botninum.
At lógin ikki tekur atlit til at fylt verður út á sjógv broytir ikki tað sannroynd, at ætlanin er at forða fyri at varðveitingarøki verða skemd. Eitt øki sum skansin er eitt líka so stórt náttúruøki sum ein viðalund.
Tíverri hevur friðingarnevndin fyri Streymoyar sýslu als ikki viðgjørt ætlanina, men kritikkleyst tikið undir við ætlanini:
Náttúrufriðingarnevndin avgjørdi at viðmæla umsóknini, tí vit mettu, at hetta er neyðugt fyri Tórshavnar havn.
So sum tíðirnar eru í dag viðv. farmaflutningi og vaksandi ferðamannavitjan sjóvegis, hevur Tórshavnar havn stóran tørv á at útbyggja havnalagið, fyri at kunna taka ímóti tí vaksandi vitjan av ferðamannaskipum.
Náttúrufriðingarnevndin er eisini vitandi um, at mangul er uppá bátapláss í Tórshavnar kommunu og hildu vit, at hetta er ein upplagdur møguleiki fyri eisini at bøta um tørvin fyri bátaplássum til smábátar.
Loyvi frá Náttúrufriðingarmyndugleikunum frítekur tó ikki umsøkjaran fyri at fáa til vega neyðug loyvir til byggingina frá avvarðandi myndugleikum – eitt nú frá byggimyndugleikanum.
(Útskrift úr gerðabók Streymoyar Sýslu Náttúrfriðingarnevnd,
frá fundi hin 7. januar 2014).
Hesar grundgevingar eru fullkomiliga óviðkomandi fyri málsviðgerðina og eigur friðingarnevndin at fáa boð um at viðgera málið av nýggjum.
Afturat hesum er vert at nevna, at Náttúrufriðingarnevndin vísir til at umsøkjarin skal útvega neyðug loyvi frá avvarðandi myndugleikum. Sambært uppskotinum til nýggju byggisamtyktina er:
7.1 Byggimyndugleiki og átalurættur eru sambært hesi byggisamtykt hjá Tórshavnar býráð einsamøllum.
8.1 Smávegis lættar frá reglunum í hesi byggisamtykt kann byggivaldið geva loyvi til, um so er at dámurin á økinum, sum byggisamtyktin roynir at skapa ella varðveita, ikki verður broyttur av teirri orsøk.
(Úr byggisamtyktini fyri Skansabryggjuna)
Sostatt hevur Tórshavnar býráð einsamalt avgerðarrætt, eisini at gera av at fara út um karmarnar á ásettu byggisamtykt, og rætturin og skyldan til eftirlit tykist ikki at liggja hjá nøkrum uttanveltaðum stovni.
Punkt 4 – Friðan av fornminnum
Sambært lógini um Friðan av fornminnum eru skansar beinleiðis nevndir, og í stk. 1 stendur:
- 1. Jarðfest fornminni, so sum bústaðarleivdir, gravstaðir, minnismerki, innskrivtir, skansar og húsatoftir eru friðað. Spurningurin um, hvat ið kemur inn undir hesar ásetanir, og um nærri mark fyri tað friðaða øki verður at avgera av landsstýrinum eftir tilmæli frá tí í § 3 ummæltu nevnd. Hvar tað orsakað av eyðkennum fornminnsins og fyri at tryggja varðveitsluna er hildið at verða neyðugt, kann umliggjandi øki innanfyri 100 m frá fornminninum verða lagt undir friðing eftir avgerð í landsstýrinum, sum ger gjøllari friðingar- og skilhaldsreglur fyri økið. Broytingar í friðingini mega ikki fara fram uttan loyvi frá landsstýrinum.
Sambært ætlaðu byggisamtyktini er ætlanin at bryggjukanturin skal vera 50 m frá fjøruni undir Skansanum. Hetta tykist vera í andsøgn við krøvini í lógini um friðing av fornminnum, sum heimilar eina frástøðu uppá 100 m. Samanborið við, at náttúrufriðingarnevndin ásetir eina frástøðu uppá 300 m, so tykjast 50 m at vera sera nær!
Punkt 5 – Byggisamtyktin sera óneyv
Byggisamtyktin leggur upp til at tað skal vera avmarkað hædd á ymsu økjunum, frá 8-12 m høgt, men samstundis hava tey lagt seg eftir at loyva undantøkum:
4.9 Einstakir bygningslutir t.d. trapputorn, kranar o.a., ið eru í mesta lagi 200 m2 til víddar, kunnu staðsetast í økinum og verða hægri enn ásett omanfyri.
Her er talan um bygging – og talið av nevndu tornum er ikki avmarkað. Harumframt eru ongar avmarkingar fyri, hvussu høgt bingjur kunnu stáplast. Sostatt eru hæddarmetingarnar als ikki eftirfarandi.
Punkt 6 – Stuttskygd ætlan, grundað kapping um havna- og vørugjald
Hvussu stórur tørvur tað er á eini nýggjari havn í Tórshavn er ivasamt. Heldur er tørvur á at fremja eina útbygging vegna eina óhóskandi lóg um havna- og vørugjald, sum elvir til, at kommunur kappast um hesar pengar til teirra havnir. Hetta viðførir, at fleiri kommunur ynskja at byggja teirra havnir út, og skjótt er, at allur Skálafjørðurin er ein stór havn. Hetta er ikki ein burðardygg gongd.
Um hugt verður í onnur lond um okkara leiðir, so hendir tað ikki longur, at býir útbyggja gomlu havnirnar til bingjuhavnir.
Í Aberdeen arbeiða tey eisini við at víðka um havnina, men har hava tey ásannað, at nýggja havnaøkið má flytast útum býin.
Í Reykjavík varð longu í 1968 byrjað at flyta virksemið út í Sundhöfn. Ístaðin hava tey nú fingið eitt havnaøki sum er dominerað av Hørpu, umframt at har liggja bátar, sum almenningurin hevur atgongd til. Bingju- og ídnaðarvirksemi liggur ikki longur í miðbýnum.
BROYTINGARUPPSKOT
Málið um Skansabryggjuna minnir rættiliga nógv um málið um ferjuleguna í Kirkjubø, sum tó fekk eina heiðurliga loysn, tá loysnin bleiv at leggja ferjuleguna á Gomlu Rætt. Hetta er ein loysn, sum øll eru glað fyri í dag, hóast hon kostaði munandi meira enn at gera bíligastu loysn, sum var at leggja ferjuleguna upp at fornminnunum í Kirkjubø.
Havnaútbyggingin í Tórshavn hevur ikki enn fingið nøktandi viðgerð, og tí verður staðiliga mælt til at taka hetta mál uppaftur til viðgerðar, og serliga umrøða hvussu føroyskar havnir kunnu gerast burðardyggar.
Higartil hevur serliga verið viðgjørt hvørt tað ber til at gera eina útjavningarskipan, soleiðis at pengarnir frá vøru- og bryggjugjaldum verða býttir kring landið.
Tann frægasta loysnin man heldur vera at gera eina landshavn, sum liggur á óbygdum øki í miðstaðarøkinum. Heitt verður á Tórshavnar býráð og á landsins myndugleikar um at taka hetta málið upp.
[1] http://www.us.fo/Default.aspx?ID=11370&M=News&PID=24413&NewsID=5869
[2] http://www.vp.fo/wp-content/uploads/2015/04/Framløga-%C3%AD-pdf-við-teksti.pdf
[3] http://www.rightmove.co.uk/house-prices-in-Aberdeen-County.html


text:
Ungdómurin er ofta so befríandi reinsaður fyri vanligt snobbarí og baksýni, sum ávirkar vanligu opiniónina, - tey siga hvat tey meina, og tað er herligt. Sjálvandi eru tey hvørki rein ella óavvirkað og tí má orðatakið um sannleiksorð frá børnum eisini takast við fyrivarni. Sálarfrøðingar, námsfrøðingar og sosiologar lýsa børn eins og svampar, smá menniskju, sum súgva í seg meiningar og hugsanir hjá foreldrum og umhvørvi. Júst av teirri orsøk eru tey ungu okkara bestu peilimerki fyri hvussu nærmasta framtíð fer at vera. Við einari LGBT-orðing kunnu vit siga, at framtíðin sær bjørt út, hugsa vit um líkarætt fyri samkyndar borgarar í Føroyum. Og tað er er gott og upp á tíðina. Men fevnir tann skilagóða humanisman og tollyndið eisini um aðrar minnilutabólkar í samfelagnum? Hvussu er við útlendskum sjómonnum í Føroyum ella teimum, sum eru við føroyskum skipum, hvør tekur sær av teimum? Eg havi varhugan av, at hugburðurin yvirhøvur mótvegis útlendingum ikki er eins opin og vinarligur, sum hann eigur at vera í einum landi, har meginparturin hevur tað so gott sum í Føroyum, og har vit reint faktist mangla fólk. Og hvussu fara vit við okkara eldru medborgarum? Hvat raðfesta vit fyrst og fremst, menniskjalig virði ella fíggjarlig? Um vit kunnu ganga út frá, at børnini og tey ungu súgva alt í seg, hvat er tað so, okkara samfelag í løtuni lærir tey? Eg haldi t.d. ikki, at solidaritetur tykist nakað serliga frammarlaga raðfestur, um vit t.d. hugsa um føroysku flatskattaskipanina, sum fer best við teimum, ið vinna mest.
Umráðandi er, at ungdómurin fær innlit í fascismunnar retorikk og estetikk, so at hann fær gjøgnumskoða hennara hennara bíligu snildir, sum síggjast í fullum blóma í myndunum hjá eysturríkska málaranum Ivo Saliger (1894-1987). Hann málaði til dømis rómversku veiðigudinnuna Dianu eftir klassiskari fyrimynd í 1940 sambært ynskjum hjá Hitler og hansara definitiónum av góðari list, hvørs myndevni ikki sjáldan fevndi um naknar kvinnur, hundar og hjørtir. Myndin av naknu kvinnunum, sum sæst longur niðri her á blogginum, sýnist kanska brávøkur, men hyggur tú nágreiniliga sæst hvussu steinrunnin og næstan pornografisk kitschut hon er. Ovurrealistiski málihátturin kennist steindeyður afturímóti tí meistaraligu modernaðu, abstraktu, rørandi primitivu altarmyndini hjá Emil Nolde av einum gulgrønum útpíndum Jesusi millum ránsmenninar á krossinum.
Eg eri sannførd um, at vit til allar tíðir mugu vera á varðhaldi og ansa eftir fascistiskum tendensum, sum ikki minst kunnu vaksa seg stórar og feitar í tíðarskeiðum, tá tey flestu eru sær sjálvum nokk og fyrst og fremst hava seg og síni í huganum. Nútíðin leggur upp til ekstremt sjálvsøkni, fólk gerast alt meira individualistisk og hugsa fyrst og fremst um at nøkta sín egna tørv. Vit skulu ansa eftir nationalismuni, tí hon er eitt fascismueyðkenni, sum í stóran mun merkir føroyingar, ei undur í tí, um hugsað verður um okkara ríkisrættarligu óstøðu og okkara einsamallu staðseting í norðuratlantshavi. Eg haldi sjálvandi ikki, at nakað er galið við at mann er góð við sítt land, og eg fari fegin í føroysk klæði á ólavsøku, men tað er umráðandi alla tíðina ansa eftir ljótu baksíðuni av nationalismumedaljuni, sum er illviljin móti øðrum fólkasløgum við hópin av generaliseringum og fordómum ella arroganta lyndinum til sjálvvalda avbyrging í mun til útheimin, sum ein partur av makrelretorikkinum bar brá av. Eitt annað fascismubrá er lyndið til at ignorera serfrøðina, hetta hava vit sæð í ríkiligt mát frá politiskari síðu undir verandi samgongu. Yvirdrivin kroppsdyrkan sæst í fascistiskum samfelagum, fólkið rennur og trenar sín kropp, altímeðan ondin viknar, akademikarar og intellektuell tiga og fólkið flýggjar til krimibókmentirnar. Vit eiga at hugsa um mannarættindi, bæði hjá okkum sjálvum og okkara minnilutabólkum, umframt at stuðla arbeiðinum fyri mannarættindum í útlondum. Tøgnin í tinginum, tá málið um samkynt hjúnarlag var av antidemokratiskum slag og tað sama kann sigast um kynsmismunin í samgonguni tykist, ið avgjørt ikki er eitt gott fyridømi hjá okkara ungdómi. At fakfelagsrørslan tykist veik uttan reelt samanhald og styrki í mun til maktina er eisini vandamikil tekin, sama er galdandi fyri veikar fjølmiðlar, ið alsamt vikna uttan nakran góðan í samgonguni. Í fascistiskum stýrum sæst eitt lyndi til at verja stórar privatar fyritøkur, sum fáa fyrimunir og ein maktelita verður bygd á eitt sínámillum gagnligum sambandi millum ídnað og stjórn. Vinatænastur og korruptión vaksa og blóma, heimildirnar hjá løgregluni gerast alsamt størri, løgreglan sleppur at hava eftirlit við okkum í heimsins minst kriminella landi samstundis sum eftirlitsmøguleikin hjá fjølmiðlum og borgarum verður munandi skerdur.
Er ikki okkurt í lýsingini, sum minnir lesaran á verandi umstøður í føroyska samfelagnum? Hvat hugsar lesarin nú, at hatta við antidemokratiskum tendensum og fascismu ikki liggur til slagið? - Jú men tað løgna við fascismu er, at hon í grundini er ósjónlig hjá teimum, sum útinna hana. Tað snýr seg ikki endiliga um eitt tilvitað val, sum fevnir um nýnazismu og svastikakrossar og ótangagerðir. Tann farliga fascisman er tann demokratiska vinarliga, kameleónin, sum tekur lit eftir umhvørvinum, ein hugburður, sum ómerkjandi kemur sníkjandi og sum verður staðfestur, tá okkara børn taka upp aftur okkara hugsunarhátt og gerðir.
(KP)


text:
RaceRunning
Nú fer Parasport Føroyar at skipa fyri regluligum RaceRunning venjingum.
Fyrsta venjingin verður í ítróttarhøllini í Runavík, fríggjadagin 12. januar kl 15.
RaceRunning er ítróttur fyri fólk við avmarkaðum flytføri og balansutrupulleikum.
Racerunning gevur m.a. fólki ið vanliga eru bundin av koyristóli, høkjum ella rollatori, møgulleika at sleppa avstað við egnari megi, og gevur sjálvt teimum ið eru allarmest tarnaði av breki, eina kenslu av at flyta seg frítt og renna.
Parasport hevur fingið nakrar RaceRunning súkklur frá hjálparfelagsskapinum Kiwanis, ið fólk kunnu sleppa at royna ella lána.
Setið tykkum í samband við okkum á parasport@parasport.fo, tel 217975 ella møtið bara upp í Runavík í morgin vissi tit hava hug at vita meira, ella royna RaceRunning


text:
21 Uppskot til samtyktar um Fųroyar sum eitt valdųmi
A. Upprunauppskot
B. 1. višgerš
C. Oršaskifti viš 1. višgerš
D. Nevndarskjųl
E. Įlit
F. 2. višgerš
G. Oršaskifti viš 2. višgerš
Įr 2006, 25. oktober, legši Kįri P. Hųjgaard, lųgtingsmašur, vegna Sjįlvstżrisflokkin fram soljóšandi
Uppskot
til
samtyktar
Lųgtingiš heitir į landsstżriš um at leggja fyri Lųgtingiš lógaruppskot um val til Fųroya Lųgting undir hesum fortreytum:
Fųroyar verša skipašar sum eitt valdųmi.
Tingmannatališ veršur įsett til altķš at vera 33.
Višmerkingar:
Fyrimunir og vansar eru viš ųllum valskipanum, men įsannast mį, at verandi valskipan er alt ov tilvildarlig. Ofta er stųrsti flokkur ķ atkvųšum ikki stųrstur ķ tingmannatali, veljarar ķ stųrru valdųmunum eru undirumbošašir, veljarar ķ smęrru valdųmunum fįa ikki altķš hųvi at velja ķmillum allar politisku flokkarnar, iš stilla upp, og veljarar kring landiš sleppa ikki at atkvųša fyri valevnum śr ųšrum valdųmum.
Sjįlvstżrisflokkurin legši ķ 2005 fram lųgtingsmįl nr. 8/2005 um broytingar ķ lųgtingslóg um val til Fųroya Lųgting. Uppskotiš bar ķ sęr:
· at tališ av valdųmum varš fękkaš viš at leggja saman smęrru valdųmini;
· at tališ av valdųmisvaldum varš tillagaš fólkatalinum, tó so at smęrru valdųmini framvegis fingu įvķsa yvirumbošan ķ talinum av valdųmisvaldum;
· at tingmannatališ kundi hękka til 33, iš er mest loyvda tal eftir stżrisskipanini; umframt
· at fariš var til Sainte-Leguės bżtistųl (1,3,5 osfr heldur enn 1,2,3 osfr).
Hetta uppskotiš hevši bųtt munandi um skipanina. Bżtiš millum flokkannar hevši veriš matematiskt ręttari, bżtiš millum valdųmini hevši veriš rķmiligari, valkostirnir hjį veljarum um alt landiš fjųlbroyttari, og tingmannabżtiš somikiš rętt, at ofta hevši ikki veršiš brśk fyri ųllum fimm eykavaldu tingfólkunum.
Lųgtingiš tók ikki undir viš uppskotinum vķsandi til, at landsstżrismašurin arbeiddi viš mįlinum, og hevši sett bólk at gera uppskot til nżggja skipan.
Taš uppskotiš er nś komiš fram, og lųgtingslimir eru kunnašir, men enn rųkist einki fyri, at landsstżrismašurin fer at bera taš ķ tingiš. Nógv bendir į, at uppskotiš hjį serfrųšingunum helst er soleišis hįttaš, at taš fer ikki at vinna frama, serliga tķ taš ber ķ sęr, at vališ ķ roynd og veru blķvur gjųrt upp, sum um Fųroyar vóru eitt valdųmi. Serfrųšin męlir til, at valśrslitiš ķ valdųmunum skal vķkja fyri landsśrslitinum soleišis, at flokkur, iš stendur til at fįa mann valdan lokalt, kortini missir hann.
Serfrųšiuppskotiš hevur sostatt hesar vansar:
· taš kįvar śtyvir, at veruliga skipanin er Fųroyar sum eitt valdųmi;
· taš loyvir ikki fólki at atkvųša fyri valevnum śr ųšrum valdųmum;
· taš hevur viš sęr ókiljandi śrslit ķ einstųku valdųmunum.
Tessvegna veršur uppskotiš um at skipa Fųroyar sum eitt valdųmi lagt fram. Uppskotiš skal fįa greišu į, um meiriluti er ķ Lųgtinginum fyri at hava Fųroyar sum eitt valdųmi.
Fyrmunir viš at skipa Fųroyar sum eitt valdųmi eru at:
· allir veljarar verša settir javnt:
· allir veljarar fįa somu umbošan;
· allir veljarar fįa somu valkostir;
· ųll valevni kunnu sųkja sęr stušul um alt landiš;
· allir flokkar verša javnt settir;
· valstrķšiš veršur meiri merkt av landspolitikki.
Hildiš veršur, at neyšugt er at velja įvķst tingmannatal, um Fųroyar gerast eitt valdųmi. Stżrisskipanin loyvir upp til 33, iš sum ólķkatal hevur tann fyrimun, at taš vanliga ikki fer at standa į jųvnum, um tingiš er fullmųtt.
Eitt annaš, sum talar fyri, at Fųroyar verša eitt valdųmi, er frįbošan landsstżrismansins um samanlegging av kommunum, iš eftir ętlan fer at minka tališ av kommunueindum til 7. Tį verša taš stórar og fólkarķkar eindir, sum veruliga koma at geva landspolitikkarum mótspęl.
Vķsir taš seg, at almenna oršaskiftiš og umrųšan į Lųgtingi sżna undirtųku fyri Fųroyum sum eitt valdųmi, eigur landsstżriš at leggja fram uppskot um nżggja vallóg, įšrenn verandi valskeiš er runniš.
1. višgerš 9. november 2006. Mįliš beint ķ ręttarnevndina, sum tann 6. desember 2006 legši fram soljóšandi
Įlit
Sjįlvstżrisflokkurin hevur lagt mįliš fram tann 25. oktober 2006, og eftir 1. višgerš tann 9. november 2006 er taš beint ręttarnevndini.
Nevndin hevur višgjųrt mįliš į fundum tann 20. og 30. november og 4. desember 2006.
Undir višgeršini hevur nevndin havt fund viš Petur Zachariassen, lektara ķ stųdd- og hagtalsfrųši, og landsstżrismannin ķ innlendismįlum. Frį Petur Zachariassen fekk nevndin skjal, sum lżsti valevni viš fleiri enn 100 persónligum atkvųšum į lųgtingsvalinum 2004, og landsśrtslit frį grųnlendska landstingsvalinum ķ 2005.
Undir višgeršini hevur nevndin bżtt seg ķ ein meiriluta og ein minniluta.
Ein meiriluti (Alfred Olsen, Kristian Magnussen, Poul Michelsen, Marjus Dam, Sverre Midjord og Finnur Helmsdal) ķ nevndini vķsir į, at landsstżrismašurin arbeišir viš at endurskoša valskipanina og mišar ķmóti at koma ķ Lųgtingiš viš einum uppskotiš ķ hesi tingsetu, tķ męlir meirilutin Lųgtinginum frį at samtykkja uppskotiš.
Ein minniluti (Bill Justinussen) hevur hesar višmerkingar:
Fųroyar eru landafrųšisliga eitt lķtiš ųki. Frįstųšan millum ymsu valdųmini er sera lķtil, og flestu fųroyingar kenna til višurskifti kring alt landiš. Somuleišis eru flestu valevnini kend frį sunnast til noršast, og eru tķ vęlegnaš at verša vald av ųllum fųroyingum. Fyri veljarar ķ smįu valdųmunum eru valmųguleikarnir sera avmarkašir, og veršur lokala umbošanin ofta taš mest umrįšandi atlitiš. Veljarar hava ikki somu mųguleikar at velja ķ mun til t.d. politisku hugsjónina, tķ taš frammanundan ķ sjįlvari valskipanini er mestsum avgjųrt, hvųr flokkur fęr tingumbošan. Tķ er skjótt hjį einum veljara ķ lķtlum valdųmi at hugsa, at atkvųšan fer fyri einki. Hendan skipanin er tķ avmarkandi bęši fyri veljaran sjįlvan og fyri uppstillašu valevnini.
Minsta krav hjį einum veljara mį vera, at hann kann hava mųguleika at velja millum allar uppstillašar flokkar og hava eina vón um, at flokkurin fęr umbošan. Um Fųroyar verša eitt valdųmi, veršur mųguligt hjį ųllum veljarum frķtt at velja viš ųllum atlitum bęši landafrųšisliga, hugsjónarliga og persónligt. Soleišis fįa allir fųroyingar eins mųguleika at taka lut ķ fólkaręšinum, og allar atkvųšur hava sama virši og sama gildi.
Um politikarar verša meiri ella minni landspolitikarar, veršur sjįlvandi upp til tann einstaka, sum veršur valdur. Stóri vinningurin viš hesum uppskoti er, at einstaki veljarin hevur fult fręlsi at velja, og kann sjįlvur velja sķni atlit.
Viš hesum višmerkingum tekur minnilutin undir viš mįlinum og męlir Lųgtinginum til at samtykkja uppskotiš.
2. višgerš 12. desember 2006. Uppskot til samtyktar fall 11-1-18. Uppskotiš sostatt falliš. Mįliš avgreitt.


text:
Sigrid Vejergang Jensen, til vinstru, og Eyðbjørt Skylv Midjord, til høgru, hava skrivað ritgerð um miðlabrúkið hjá føroyingum í sambandi við lestur á RUC í samskfti og miðlafrøði.
Í einum samandrátti siga tær báðar, at stroyming og sosialir miðlir vinna støðugt framá í Føroyum, men flow-sjónvarp og útvarp eru enn týdningarmikil.
Her er ein nútíðarmynd av føroyska miðlabrúkinum, siga Eyðabjørt og Sigrid:
Kanningin vísir, at føroyingar í miðal hyggja í sjónvarp 1 tíma og 12 minuttir um dagin. Hinvegin, so stroyma føroyingar í miðal 1 tíma og 18 minuttir. Vit kunnu sostatt staðfesta, at føroyingar hava skift flow-sjónvarp út við stroyming, ið enn ikki er hent eitt nú í Danmark. Hóast tey spáa um hesa gongdina, so stendur flow-sjónvarp enn sterkast í Danmark, har vit lesa.
Meir enn 75% av teimum spurdu stroyma í minsta lagi eina ferð dagliga. Harafturímóti tendra einans 70% av teimum spurdu sjónvarpið hvønn dag.
Orsøkin til hetta kann til dømis vera, at tað er bíligari at stroyma enn at keypa sær atgongd til útlendskar sjónvarpsrásir, samstundis sum miðlainnihaldið á stroymingartænastum er so breitt.
Samanbera vit aftur við Danmark, so eru fleiri ókeypis public-service rásir. Í Føroyum hava vit bert eina ókeypis sjónvarpsrás, hvørs innihald harafturat er sera avmarkað.
Útvarpið er yndismiðilin
Kanningin vísir, at føroyingar elska útvarpið. Í miðal lurtar føroyingurin eftir útvarpinum í ikki minni enn 1 tíma og 42 minuttir hvønn dag. Hetta úrslitið stendur sum týðiligur mótsetningur til danska miðlabrúkaran, tí hesin hyggur meira í sjónvarp, enn hann lurtar eftir útvarpinum. Samstundis staðfesti DR Medieforskning at lurtaratímanir gjørdust færri í 2016. Tað verður tískil sera spennandi at fylga við, hvussu gongdin verður, tá tað snýr seg um útvarpsbrúkið hjá føroyingum. Serliga tí at kanningin eisini vísir, at tann yngri miðlabrúkarin víkir frá tí almenna, tá tað kemur til útvarp. Tey ungu lurta ikki eftir útvarpinum, og ei heldur tendra tey sjónvarpið. Tá spurt varð, við hvørjari eind, lurtað verður eftir útvarpinum, svaraðu fleiri enn 60%, at tey lurtaðu við ”stationerum” útvarpi. Hetta bendir sostatt á, at tá tendrað verður fyri útvarpinum, er tað ein virkin og tilætlað gerð.
Tá tað snýr seg um útvarpsrásir, hevur føroyingurin fimm rásir at velja ímillum. Her er greiði vinnarin tó Kringvarp Føroya. Næstan 70% av teimum spurdu lurtaðu mest eftir KVF, og hini 30% eru býtt millum hinar rásirnar.
Føroyingar á sosialum miðlum
Tað er ikki torført at síggja, at tá tað snýr seg um sosialar miðlar, so er tað júst her, at føroyingurin brúkar mest tíð. Her brúka vit nevniliga 2 tímar og 6 minuttir í miðal hvønn dag. Tað vil siga, at vit brúka næstan dupult so nógva tíð á sosialu miðlunum, sum vit hyggja í sjónvarp. Eisini her er ein týðiligur favorittur: Facebook. Fýra av fimm av teimum spurdu brúktu Facebook fleiri ferðir dagliga, og eingin brúkti miðilin minni enn nakrar ferðir um vikuna. Hetta gerst eisini týðiligt, hyggja vit eftir summum av teimum mongu føroysku bólkunum, sum eru á Facebook. Eitt nú hevur bólkurin ”Rótikassin 24/7” góðar 30.000 limir. Eitt tal, ið svarar til meira enn helvtina av føroyingum búsettum í Føroyum. Í Danmark hevði ein slíkur bólkur havt yvir 2 milliónir limir. Næstovast á listanum yvir mest brúktu sosialir miðlar finna vit Youtube, harnæst Snapchat og so Instagram. Næstniðast liggur LinkedIn og síðst liggur Twitter, ið næstan ongar føroyskar brúkarar hevur. Uppsetanin tekur hædd fyri hvør miðil hevur minst brúkarar. Tað merkir eitt nú, at tað eru fleiri, ið brúka Youtube, hóast Snapchat verður brúkt meira dagliga.
Føroyingar vilja síggja tíðindini
Hóast sjónvarpið ikki er yndismiðilin hjá føroyingunum, mett í mun til útvarpið, so dámar okkum best at síggja tíðindi. Spurd hvønn miðil, teimum dámdi best at fáa tíðindi frá, svaraðu yvir helvtin, at teimum dámdu best sjónvarpið, tá tað snýr seg um tíðindaflutning. Harnæst lá útvarpið, og so internetið. Her líkist tað almenna føroyska miðlabrúkið sera nógv tí danska miðlabrúkinum, har internetið tó tekur annað plássið og útvarpið triðja.
Sagt verður í sendingini, at í miðal, og mett í mun til danir, lurta føroyingar nógv eftir útvarpi. Umframt at føroyingar lurta nógv eftir útvarpi, vísir kanningin, at føroysku miðlarnir dumpa, tá tað snýr seg um at røkka teimum ungu. Tey ungu, frá 12 til 20 ár, hyggja hvørki at sjónvarpi ella lurta eftir útvarpi, men brúka netið til at fáa tíðindi. Føroysku miðlarnir standa seg illa, tá tað snýr seg um at brúka platformarnar á teimum sosialu miðlunum, og tískil venda tey ungu sær heldur til útlendskar miðlar, sigur Eyðbjørt.


text:
Havfrúgv
Havfrúgvin ella Sævarmoyggin er ein yvirnatúrlig vera á sjónum.
V. U. Hammershaimb skrivar um havfrúnna:
- Havfrúgv líkist fólki fyri oman beltið, hevir langt jarpt hár sum kona, hon floytir tað út um seg á sjógvin; tó hevir hon styttri armar. Fyri niðan beltið er hon sum fiskur og hevir sporl og roðslu. Vendir hon sær móti bátinum, tá ið hon kemur upp úr sjónum, verður óveður, og tá ræður um at rógva heim aftur sum skjótast og royna at sleppa undan at sjólátast. Men kemur havmaðurin upp hjá henni, verður gott veður. Havfrúgvin syngur so fagurliga, at menninir verða óðir, tá ið teir lurta eftir sangi hennara, og tí eiga teir at stinga vattatumlarnar í oyruni, tí annars vilja teir í øði og ørviti leypa úr bátinum út á sjógv til hennara.
Keldur[rætta | rætta wikitekst]
- Færøsk Anthologi, Keypmannahavn 1891 - bind 1, s. 337)


text:
Høvuðsstaður
Ein høvuðsstaður er vanliga býurin, har stjórnin í einum landi (ella landsparti, t.d. lutstati) hevur sæti[tørvar keldu]. Men tó eru undantøk. Eitt dømi er Holland, har ið høvuðsstaðurin er Amsterdam, men stjórnin hevur sæti í Haag. Í flestum londum er høvuðsstaðurin býurin, har flest fólk búgva, men her eru eisini undantøk. Eitt dømi er USA, har størsti býurin er New York City, men høvuðsstaðurin er Washington DC. Vanliga er høvuðsstaðurin landsins størsti býur og harumfrat búskaparligur og andligur miðdepil.Tórshavn er høvuðsstaður í Føroyum.


text:
Mínar bestu sjónleikarupplivingar í 2015/
Listaportalurin hevur spurt nøkur fólk um teirra bestu lista- og mentanarupplivingar. Svarini eru sera ymisk, tað vóru spurningarnir eisini. Onkran havi eg spurt um eitt ávíst listaslag og onkran annan havi eg spurt meira breitt um mentan og list. Her eru svarini frá Maritu Dalsgaard, sjónleikara og leikstjóra, sum greiðir frá sjónleikinum í 2015.
Leiklistarlig samanrenning
Árið 2015 byrjaði hjá mær við at eg 1. januar fór til Hamborg og sá Jeder stirbt für sich allein yvir viðagitnu skaldsøguna hjá Hans Fallada á Thalia Teater. Luc Perceval hevur leikstjórnað hann og Anette Kurz hevur gjørt scenografi. Leikurin fer fram í Berlin í tíðini upp til og undir 2. heimsbardaga. Hann er meira 4 tímar langur og ein heilt serstøk uppliving av sjónleiki. Hann vann týska Faust prísin í 2013 fyri ársins bestu scenografi. Hon er ein veggur, sum gongur frá gólv til loft lang upp í palltorninum, í einum pallrúmi har øll teppir og suffitir eru tikin burtur. Á veggin er við ymsum lutum tekna eitt kort yvir Berlin undir 2. heimsbardaga. Lutirnir ímynda tað sum bleiv tikið frá jødunum, fátækradømið seinastu tíðina undir krígnum og tað kríggj ofta snýr seg um: Ogn. Jeder stirbt für sich allein var tann leikurin har ymisk parametur innnan sjónleik, leikstjórn, tekstarbeiði, sjónleikur, scenografi, búnar, ljós,rúm, ljóð osfr. allar runnu saman í eitt punkt úti í salinum.
Einastandandi leikstjórn
Bestu leikstjórn sá eg hjá Roger Vontobel, har hann leikstjórnaði Heksejagt eftir Arthur Miller á stóra palli hjá Det Kongelige Teater í Keypmannahavn. Tað eydnaðist honum at fáa eitt fjøltáttað lið av sjónleikarum at spæla harmoniskt, nýtslan av rúmi, tónleiki og ljósi var serstakliga musikalsk og undirbygdi væl søgugongdina í leikinum. Eg sá leikin tvær ferðir. Báðar ferðir við stórum njótilsi.
EIn viðkomandi leikur
Mest viðkomandi sjónleikur eg í 2015 havi sæð, er ein outreach verkætlan hjá Contact á Edison scenuni hjá Betty Nansen, Hjem svære hjem. Her hava fólk sum á ymsan hátt hava verið ella eru heimleys sjálvi skrivað tekstir sum tey eisini framføra. Leikararnir eru sostatt áhugaleikarar meðan Madelaine Rønn Juul yrkisleikstjóri leikstjórnar.
Ein serstakur sjónleikur
Mest serstaka uppliving var tá ið tað í ár eydnaðist mær at síggja Boys don’t cry sum hevur gingið í nøkur ár og er eitt samstarv millum Mungo Park og Kongaliga Teatrið. Leikstjórin er Anders Lundorf. Uppsetingin er óvanliga rá. Ljósið er kalt og leikararnir fara langt í mátanum tey spæla uppá. Eg misti kensluna av, at tey spældu sjónleik og upplivdi sjónleikaranar sum nærverandi og livandi menniskju. Tað ráa, sermerkta útrykkið fær áskoðaran til at uppliva tað, sum fer fram á pallinum sum serliga nærverandi.
Tað er listagreinin “at spæla sjónleik” í sínum fínasta skapi.
Í 2015 sat sum áskoðari undir einum leiki og hugsaði: “Hetta havi eg ikki upplivað fyrr. Sjónleikarin spreingir markið. Eg veit ikki hvat ið tað er sum hendir á hasum pallinum, men eg havi ikki uppliva nakað líkandi. Hann fer yvir á eitt annað plan. Hvat hendir uppi á hasari scenuni?!?!?”
Tað var Olaf Johannessen sum Puntila í Puntila eftir Bertolt Brecht á Det Kongelige Teater. Olaf er á pallinum í 3 tímar í eini fysiskari præstatión, ið er líkna við at ganga á línu. Hann javnvigar sítt spæl og leikin á eini knívsegg og ikki eina einastu ferð stetlar hann.
Hann spælir í eini scenografi, ið virkar sum eitt musikalskt instrument og eisini er leiksjtórnað sum eitt tílíkt. Leikstjóri og scenografur hava megnað at givið leikarunum eitt einastandandi spælipláss. Olaf brúkar tað til fulnar. Hetta vitnar sum teatursamstarv á so serstakliga høgum støði, at tað er sjáldsamt. Leikstjórin av Puntila er Staffan Valdemar Holm og Scenografi Bente Lykke Møller.
Tað allarbesta við 2015
Tað allarbesta var at árið í Føroyum beyð okkum so nógvar og fjøltáttaðar leikuppsetanir við yrkisligari leiðslu av tí leiklistarliga.
Yrkisfólk innan leikstjórn, scenografi og leiktónasmið úr Føroyum og ymsum norðurlondum hava í ár staðið fyri uppsetanum, meðan tey útinnadi hava verið yrkisleikarar úr Føroyum og grannalondunum og føroyskir áhugaleikarar.
Føroyska árið byrjaði á Tjóðpallinum við Kravravnum, sum er ein klassikari eftir Strindberg. Eyðun Johannessen leikstjórnaði og danski scenografurin var Sten Loch. Ljós Turpin N. Djurhuus.
Operation Valentine hjá Det Ferösche Compagnie í Sjónleikarhúsinum. Ein sitespesific dokumentaristisk montaga. Leikstjórin var íslendski Egil Palsson, scenografiin var installatiónskend og gjørd av føroysku Kirstin Helgadóttir, Jens L.Thomsen stóð fyri ljóði og tónum. Operation Valentine er heitið, bretar góvu hersetingini av Føroyum undir 2.veraldarbardaga.
Veitslan eftir Vinterberg og Rukov varð sett upp sum ein stór norðurlendsk verkætlan. Leikstjórin var undirritaða, framleiðarin Krsitanna Winther Poulsen, scenografurin norski Tormod Lindgren, meðan Joachim Holbek, teatur- og filmtónasmiður úr Danmark gjørdi tónleik og ljóð til leikin og grønlendski Ramus Lyberth sanglag. Veitslan hevði frumsýning í Løkshøll og var síðani á ferð í Norðurlandahúsinum og á Miðnámsskúlanum í Suðri.
Har vóru heili tveir familjuleikir. Tá ið heystið byrjaði, fingu Heksirnar, eftir Roald Dahl skjálvta fram hjá børnunum á Tjópallinum. Kristina Hansen var leikstjóri og og Hansina Iversen scenografur. Báðar føroyskar.
Í novembur kom í Sjónleikarhúsinum enn ein klassikari. Maður fór av húsi til fjálga og hugnaliga Fólk og dólgar í Kardamummubýnum, leikstjórn Hjálmar Dam og scenografina gjørdi Anna Soffía Egilstrøð, meðan onnur tustu oman á Tjóðpallin, sum á ein sjarmerandi hátt kveikti lív í cabarétsjangruna við Café Gløgg. Hans Tórgarð, Súsanna Tórgarð, Beinta Clothier og Nicolaj Falck spældu saman við Magnusi Johannesen klaverleikara. Bólkurin setti í felag upp og skrivaði tekstir.
Eitt ár við nógvum sjónleikum og nógvum áskoðarum. Søgur ganga um at fólk nærum eru farin til hendurs fyri at skaffa familjuni atgongd til dólgarnar. Skulu fólk endiliga fara til hendurs, so er tað deilitt at frætta at tað er um atgongumerki til sjónleik.


text:
Nøgdin av burturkasti, sum verður sent til endurnýtslu, er økt við 40 prosent frá 2012-2016.
Innsavnað burturkast frá húsarhaldum, stovnum, fyritøkum o.ø. í Føroyum verður antin brent, tyrvt, endurnýtt, ella bólkað sum serliga dálkandi, og sent av landinum til serliga viðgerð.
Umhvørvisstovan hevur gjørt upp, hvussu nógv burturkast er ávikavist brent, tyrvt, endurnýtt ella sent til serliga viðger uttanlands. Uppgerðin er fyri árini 2012 til 2016, og vísir, at samlaða nøgdin av burturkasti er økt frá umleið 44 túsund tonsum í 2012 til umleið 52 túsund tons í 2016. Hetta svarar til eina øking upp á 18 prosent ella umleið 8 túsund tons.
Hóast burturkast nøgdin er økt hesi árini, sæst eisini, at meiri burturkast verður skilt frá til endurnýtslu. Uppgerðin vísir, at nøgdin av burturkasti, ið verður endurnýtt, er økt lutfalsliga mest, frá umleið 6.000 tonsum í 2012 til umleið 8.500 tons í 2016, ið svarar til eina øking upp á leið 40 prosent. Til samanberingar kann nevnast, at nøgdin, ið er brend er økt við umleið 10 prosentum og serliga dálkandi burturkast er økt við umleið 4 prosentum.
Útgreinað hagtøl fyri burturkast
Um tú vil hava meira at vita, ert tú vælkomin at seta teg í samband við Heidi Mortensen, telefon 342400 ella us@us.fo« Aftur
Tvær vikur til filmskappingin endar…
17-09-2018
Saman rudda vit Føroyar – leygardag…
07-09-2018
Orkugoymsla frágreiðingar
28-08-2018
Føroyar vertur fyri fyri norðurlend…
27-08-2018
Nýggj orkukanning mælir til sól og …
23-08-2018
Filmskapping um endurnýtslu...nú næ…
23-08-2018
Pussa silvur
27-07-2018
Loyvi til elframleiðslu úr vindorku…
18-07-2018
Reinsiverkið hjá LSH nýggja umhvørv…
11-07-2018
Nýtt samvirkið kommunukort
06-07-2018


text:
Orð og lag: Chris Christenson
Týtt: Flóvin Tyril
Upprunaheiti: May we be a shining light (Song for the nations)
1. Máttu vit gjørst ljós, sum skinu í heimi,
sum lýstu upp her í hvørji tjóð og ætt,
til hvørt stað á fold tína dýrd at síggja fær.
Ljómandi tú okkum ger!
2. Máttu vit gjørt orð títt kunnigt í heimi,
hitt lívsins orð borið hvørji tjóð og ætt,
til hvørt stað á fold tína stóru frelsu sær.
Náðiíløt okkum ger!
3. Máttu vit títt balsam verið í heimi,
títt grøðibalsam í hvørji tjóð og ætt,
til hvørt stað á fold tína guddómsmegi sær.
Grøðibalsam okkum ger!
4. Máttu fagnaðarsong vit sungið í heimi,
prís latið ljóðað í hvørji tjóð og ætt,
til hvørt stað á fold tínum navni lovsong ber.
Prísandi tú okkum ger!
5. Mátti ríki títt skjótt birtst her í heimi,
tín vilji framdur í hvørji tjóð og ætt,
til hvørt stað á fold sær, at Jesus Harri er.
Komi ríki títt á jørð!


text:
Arnold Vegghamar í Focus/
Arnold Vegghamar letur upp framsýning í Galerie Focus fríggjadagin 7.oktober klokkan 16-18 í Lambagerði 1 í Havn við 32 nýggjum málningum. Framsýningin er opin: týsdag til fríggjadag kl. 15 til 18, leygardag kl. 16 til 18, eisini er opið eftir avtalu. Í málningunum hjá Arnold Vegghamar er ein sjáldsom styrki, listarliga fevnir hann frá tí fantastiska, litríka til tað mest erliga, hugtakandi og sjarmerandi brutala, t.d. tá hann málar tey høgu fjøllini har norðuri. Arnold Vegghamar málar náttúruna á Viðoynni, lendingin, bygdin, hamrar og urðar - tað eru ikki vanligar náttúrulýsingar, men heldur persónligar surrealistiskar tulkingar av landslagnum. Tað handlar ikki um, um tað líkist náttúruni, tað handlar um tann innara ósjónliga sannleikan - upplivingar, kenslur, sinnisrørslur og ímynd. Tað vil siga, at mála sinnisstøðuna, tí hetta er ein veruleiki, sum júst er avgerandi fyri tann ovurhugaða og sinnisrørda listamannin. Hansara týðuligu pensilsstrok og sterku litir ímynda tann innara ófriðin og fær alla náttúruna at liva og røra seg.


text:
Árni Gregersen, ting.fo 29.07.2018 (14:30)
Ansast skal eftir íløgunum
GREINING:Familjan í ymiskum skapi er grundarlagið og kjarnan í føroyska samfelagnum.
Tað var tráðurin í ólavsøkurøðu løgmans frá tingsins røðarapalli í dag.
Hendan tráðin brúkti løgmaður gjøgnum alla røðunum til at siga, at hava familjurnar tað gott og rúmsátt í Føroyum, so hevur samfelagið tað eisini gott.
Røðan var í nokk so stóran mun ein gjøgnumgongd av tí, sum hendan samgongan hevur fingið samtykt tey skjótt trý árini, hon hevur sitið.
Løgmaður nevndi fiskivinnunýskipanina, pensjónsnýskipanina, skattalættan til lág- og meðallønt umfram fleiri aðrar ábøtur.
Hann fegnaðist um búskaprligu góðu gongdina og fólkatilflytingina.
Men hann hugdi eisini frameftir.
Løgmaður sigur, at ferðin á búskapinum er so ógvuslig nú, at neyðugt er at drýggja almennar íløgur. Serliga byggivinnan koyrir við so ógvusligari ferð, at alt gerst dýrari.
Aksel V. Johannesen stakk hondina beinleiðis inn í vespubýlið við tunnlum. Hann ásannaði, at nógv treingir til at gerast, men neyðugt er at drýggja íløgurnar og ikki at gera alt í senn. Hann segði eisini, at fyrst skal Hvalbiartunnilin gerast og so tunnlarnir Norður um Fjall. So má restin koma aftaná.
Í veruleikanum heitti hann á tingið um at vísa hóvsemi. Heldur enn at blokera, ti “eg ikki fái mítt nú”, so
heldur at gera skilagóðar raðfestingar, so alt verður gjørt so við og við.
Løgmaður tosaði um samhaldsfesti eisini á hesum øki, men annars millum lønarbólkar, ættarlið og ymsu økini í landinum. Í hesum sambandi nevndi hann Suðuroynna og tey framíhjárættindi, oyggin fær í nýggju alilógini.
Løgmaður segði, at ali- og fiskivinnan eru grundarlagið undir føroyska búskapinum. Tí skulu vinnurnar hava góð kor, men tær skulu eisini gjalda fyri tey framíhjárættindi vinnurnar hava.
Ofta er nevnt, at Eysturoyggin hevur serliga fá almenn arbeiðspláss. Í røðuni boðaði løgmaður frá, at fyrisitingin hjá Vága- og Norðoyatunnlinum verður á nýggjárinum flutt til Runavíkar.
Løgmaður veit væl, at hetta er møguliga seinasta røðan áðrenn eitt val, hann heldur á ólavsøku. Hann nevndi eisini, at vit vita hvat plagar at henda í valárum, men mælti staðiliga til ikki at fara undir nakran útgjarðingarpolitikk hesa møguliga seianstu tingsetuna í hesum valskeiði.
Val verður í seiansta lagi 1.september næsta ár.
Niðan fyri eru nakrar myndir frá skrúðgonguni í morgun, og úr Løgtinginum í dag
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tað er ongantíð ov seint at fáa smílið aftur
Manglar tær eina, fleiri ella allar tínar natúrligu tenn, er ein tannprotesa frá PETRI allarhelst rætta loysnin.
Ein tannprotesa er ein eftirgjørdur likamslutur, har roynt verður at endurskapa eina livandi og sanna mynd av uppruna tanngarðinum hjá patientinum. Ella at sniðgeva ein tanngarð ið hóskar seg betur til patientin. Hetta er eitt listaligt handverk sum krevur stóran neyvleika. Saman við Tannlækna og Tannteknikara finna vit tí bestu loysnina til tín.
Tannteknikarin hjá PETRI er serfrøðingur í tannprotesum og ger á staðnum dygdargóðar og lívlíkar protesur, sniðgivnar til júst tín tørv. Allar protesur verða síðan tillagaðar neyvt saman við tannlækna, so tær sita væl, og tú kanst kenna teg væl.
Luta- ella Heilprotesu
Letur tað seg ikki gera at varðveita nakrar av tínum natúrligu tonnum, er ein heilprotesa loysnin. Hevur tú mist eina ella fleiri av tínum natúrligu tonnum, kann ein lutaprotesa vera rætta loysnin. Hóast tú bert hevur eina tonn eftir í munninum, kann ein lutaprotesa vera rætta loysnin til tín. Ein lutaprotesa fyllir minni enn ein heilprotesa og situr eisini fastari í munninum. Sjálvt tað at varðveita eina einkulta natúrliga tonn kann gera stóra nyttu! Ofta hoyra vit fólk siga, at tey tað sama kunnu trekkja allar sínar natúrligu tenn, fyri at fáa sær eina tannprotesu. Tað er sum oftast ikki besta loysnin!
Tískil er tað sera umráðandi, at man fyrst og fremst letur seg kanna av einum tannlækna, áðrenn man tekur avgerð um tannprotesu.
Regluligt eftirlit hjá Tannlækna
Onkuntíð hoyra vit fólk ynskja sær tannprotesu, so tey sleppa undan at ganga hjá tannlækna. Tað er tíverri ikki tilfeldi. Tað er líka umráðandi at ganga til regluligt eftirlit hjá tannlækna við tannprotesum, sum tað er at ganga til regluligt eftirlit av natúrligum tonnum. Hvussu ofta eftirliti eigur at vera, er nakað man avtalar við tannlæknan.
Teimum flestu dáma eisini væl at fáa tannprotesurnar reinsaðar og pussaðar regluliga hjá tannlækna. Hetta ger at tannprotesan er nemmari at halda rein heima og ger sjónligan mun á útsjóndina eisini.
Hevur tú heilprotesu, er tað umráðandi at tannlæknin reinsar protesuna regluliga og kannar um biti er í lagi, svinn av tannhaldinum v.m., tá hesar umstøður broytast við tíðini.
Hevur tú lutaprotesu, er tað somuleiðis umráðandi at tannlæknin reinsar protesuna regluliga og kannar bit, tannhald v.m. Umframt at tær natúrligu tennirnar verða kannaðar og reinsaðar regluliga. Hetta kann gerast samstundis sum eftirlit verður gjørt av tannprotesuni.
Ring til Tannteknikaran á PETRI. Saman finna vit títt smíl fram aftur 🙂


text:
Gongutśrur Elduvķk-Funningsfjųršur
Sunnudagin tann 11. aprķl 2010 skipaši Eysturoyar gongurfelag fyri spįkingartśri śr Elduvķk til Funningsfiršar. Hetta var fyrsti tśrur nżggja nevndin skipaši fyri. Taš var turt ķ Elduvķk, men ķ Funningsfirši regnaši.
Ķ Elduvķk fóru vit fyrst ķ kirkjuna. Sķšani varš fariš inn į Gjųnna og annars spįkaš millum tęttbygdu hśsini. Dįnial Martin Hansen greiddi frį ķ Elduvķk.
Sķšani varš fariš til Funningsfiršar eftir vegnum millum bygdirnar. Ein stuttur stešgur var į Elduvķkarnesi.
Heili 51 fólk tóku lut ķ hesum tśrinum.


text:
Heystfrítíðin nærskast
08. Okt 2012
Komandi viku verður heystfrí og tá er ongin venjing Badmintonhøllin verður opin og børnini kunnu fara og spæla sjálvi. Tó, ongin vaksin verður til staðar....
les meir
Fráboðan um aðalfund hjá HBF
25. Sep 2012
Fundurin verður hildin mikudagin 26. september 2012 í Frítíðarskúlanum í Badmintonhøllini. Fundurin byrjar kl. 19.00. Skrá sambært viðtøkum felagsins. Sigast skal frá, at sitandi...
les meir
Yvirlit yvir liðini.
23. Sep 2012
Nú er eitt yvirlit yvir allar leikarar á U9, U11, U13 og U15. Fari inn undir menupunktið VENJINGAR, har kanst tú lesa meira um venjingartíðir...
les meir
U11 hevur 2 bólkar
19. Sep 2012
Í dag byrjaðu 36 badmintonglaðir U11 leikarar :-) Sera stuttligt at síggja so nógv børn í dag , men tað var heldur trongligt at spæla....


text:
Í Álastovu er fult!
Í kvøld er ÁlaQuiz á skránni, og ofta er nógv fólk á gátt. Tó er tað sera sjálvsamt at boða frá at Álastova er metta, og meir verður ikki tikið inn. Hetta er tó søgan í kvøld til hesa ÁlaQuiz.
Úr einum Facebook uppslagið skriva ábyrgdarfólkini, sum eru á staðnum, soleiðis:
“Fyri fyrstu fer í okkara næstan 40 ára longu søgu hava vit uppliva at Álastova er full! Vit kunnu tíanverri ikki taka í móti fleiri í kvøld… Haldið okkum til góðar. Og til tykkum, ið ikki fingu pláss, vit síggjast á Gøtuni “


text:
Áki Bertholdsen 11.10.2018 (09:54)
Russari doyði umborð á skipi í Runavík
Seint sennapartin í gjár fekk løgreglan boð um, at ein russiskur sjómaður við einum russiskum skipi, sum lá í Runavík, brádliga var smollin um.
Sjúkabilur varð sendur eftir manninum, men tann 53 ára gamli sjómaðurin stóð ikki til at bjarga og sostatt varð staðfest, at hann var deyður. Nú verður so skipað fyri at at flyta líkið heim til Russlands, har hann verður jarðaður.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nevndin hjá Amnesty International Føroyar hevur skipað seg
Á nevndarfundi 17/5 2018 skipaði nývalda nevnin hjá Amnesty Føroyar seg.
Limir, ið takkaðu fyri seg vóru, Bárður Atlason Ísheim og Róar Mørkøre Hansen. Vit takka teimum báðum so hjartaliga fyri sítt íkast, sína vitan og arbeiði. Nývald í nevndina er Turið Maria Johansdóttir, og nýggir tiltakslimir eru Beinta Flóvinsdóttir og Tóki Strøm. Annars hildu hinir nevndarlimirnir fram, og nevndin hevur skipað seg soleiðis:
Eyðgerð Mørkøre Kruse, forkvinna
Turið Maria Johansdóttir, næstforkvinna
Barbara Jacobsen, kassameistari
Bergur A. Dalsagarð, nevndarlimur
Gunnvá Gaard, nevndarlimur (væntar á myndini)
Bjørk Sigurdsdóttir Lamhauge, tiltakslimur og í Amnesty Ung arbeiðsbólkinum
Tóki Strøm, tiltakslimur og í Amnesty Ung arbeiðsbólkinum
Beinta Flóvinsdóttir, tiltakslimur
Sunnudagin 3. juni hevði nevndin sín fyrsta arbeiðsdag. Hesin var hildin við Gjógv, og prátað varð m.a. um virkisætlanina fyri komandi árið. Nógv spennandi er longu á skrá, og nevndin er spent og fús at fara undir at arbeiða. Fyrst á skrá eru okkara summarátøk saman við Samtykki samstarvinum, sum er samstarv millum Sig frá/Almannamálaráðið, Fólkaheilsuráðið, Føroya Politi og Amnesty Føroyar. Annars eru spennandi mál á skrá altjóða, m.a. abortspurningurin, menniskjarættindi og klimabroytingar og tann ógvsuliga demoniseringin, sum er farin og fer fram heimspolitiskt í løtuni, fyri at nevna nøkur fá. Í næstum fer ein sendinevnd úr Føroyum til Pólands at viðgera millum annað hesar spurningar, saman við hinum deildunum hjá Amnesty kring knøttin. Lokalt í Føroyum fara vit, og serliga Amnesty Ung, at arbeiða við okkara nýggja átakið DIRVI, sum snýr seg um at tora, ella stuðla teimum sum tora, at krevja rættvísi – menniskjarættindaverjum eins og gerandishetjum og aktivistum av øllum slag. Okkara sannføring er, at øll hava rætt at verða hoyrd og vird – og vit trúgva uppá, at øll kunnu gera mun. Serliga í hóttum politiskum tíðum, bæði altjóða og lokalt, hevur tað serligan týdning at vit vísa stuðul til teirra, sum hava DIRVI at siga frá og at taka bardagan ímóti órættvísi. At vit hava Amnesty Ung við okkum er so avgerandi fyri hetta slagið av arbeiði, og tí eru vit so sera takksom fyri, at tey hava tikið hetta átak til sín.
Vit ynskja nevdini og arbeiðsbólkinum hjá Amnesty Ung SERA góðan arbeiðshug og framhaldandi dirvi og áræði at krevja eitt viriligt lív til og fyri øll.
Skrivstovan


text:
Óli Mortensen vann fyri løtu síðani gull á DM á stuttgeil 2017, tá ið hann í 400 metra frísvimjing svam teinin við stórum nýggjum persónligum meti á 3:48.67. Og tað var snøgt sagt genialt svomið, frá at vera aftast til fremst hasar 400 metrarnar !
Óli var nevniliga aftast aftaná teir fyrstu 50 og 100 metrarnar, og tað greitt eisini í mun til teir sum koyrdu á har frammi. Men so arbeiddi hann seg upp, 1-2 pláss hvørjar 50 metrar, til hann við síðstu 50 lá fremst og helt tað plássið síðstu tvær longdirnar.
Besta tíð hjá Óla var 3:49.92 áðrenn hetta, frá DM fyri lið í oktober mánaða, og áðrenn tað 3:50.03 frá Swedish Swim Games í 2016.
Flott svomið, og flott svarað aftur, aftaná ein harðan 1500 metur í gjár!


text:
Næmingaráð
Næmingaráð er fyri alt Glasir.
Høvðusráðið telur níggju næmingar
Búskaparbreyt, hugbreyt, náttúrubreyt og serbreyt: 5 umboð
Valt eftir árgangi
· Eitt umboð úr 1.s, ið hevur flestar atkvøður.
· Eitt umboð úr 2.s, ið hevur flestar atkvøður.
· Eitt umboð úr 3.s, ið hevur flestar atkvøður.
Tey síðstu tvey umboðini vera vald soleiðis, at tey tvey ið hava flestar atkvøður, aftaná hini trý eru vald, vera vald til næmingaráðið. Her verður tikið atlit til býtingina av kyn.
Fyrireikingarbreyt, serbreyt og FHS : 1 umboð
· Eitt umboð frá FB, serbreyt og FHS, við flest atkvøðum.
Skapandi (klædnaatstøði, hárbreyt og tilvirkisatstøði): 1 umboð
· Eitt umboð frá skapandi, við flest atkvøðum.
Teknisk (elbreyt, bilbreyt, timburbreyt, metallbreyt): 2 umboð
· Tvey umboð verða vald hálva hvørt ár.
· Við ársbyrjan er tekniskaøki við í heildaratkvøðuni. Eftir hálvt ár, hava tey í tekniskaøkinum innanhýsis atkvøðu. Hendan atkvøðuavgreiðslan verður hildin mánadagin triðju viku í januar.
*Øll kunnu atkvøða fyri øllum, uttan mun til árgang og breyt/deild. Ein á skapandi økinum kann atkvøða fyri einum á serbreyt, ein á hugbreyt kann atkvøða fyri einum á FHS o.s.fr. Tá ið atkvøðurnar verða taldar, verða breytirnar uppbýttar.
Tað nýggja næmingaráðið
Valið skal vera ta síðstu heilu vikuna í september. Tað vil siga, at frá fyrsta skúladegi til sunnudagin áðrenn ta síðstu vikuna í september, ber til at venda sær til næmingaráðið fyri at skriva seg upp. Uppstillingarfundur er tvær vikur, áðrenn skjalið verður útflýggjað. Eftir hetta verður eitt skjal við næmingunum, ið hava stillað upp, útflýggjað á alnetinum, har allir næmingar á Glasi kunnu atkvøða. Hesavikuna síðst í september ber til at greiða frá, hví ein skal verða valdur í næmingaráðið. Tað verða gjørd ymisk tiltøk, ið tað fyrra næmingaráðið hevur skyldu at skipa fyri runt á skúlanum. Vikan endar við, at skjalið, ið er á alnetinum, verður lukkað. Hetta er fríggjadagin tann 28.09.2018 kl. 12.00. Sama dag verður kunngjørt, hvørji umboð eru vald í næmingaráðið. Eftir hetta verða umboðini frá fráfarandi og nýggja næmingaráðnum samlað til fund, har avgreitt verður, hvussu nevndin skal skipa seg.
Upplýsingar, ið skulu vera á skjalinum, ið verður útflýggja:
– Navn
– Flokkur
– Deild/Breyt
– Árgangur
Vikuætlan
Mánadagur:
Skjal verður útflýggjað.
Mikudagur:
Greiða frá kjarnuynskjum fyri komandi árið ella t.d. hava ein pallborðsfund.
Fríggjadagur:
– Seinasti møguleiki at atkvøða er kl. 12.
– Nýggja næmingaráðið verður kunngjørt.
Mánadagin eftir skal næmingaráðið skipa seg.
Næmingaráð
Næmingaráðið skal hava:
– Forkvinnu/formann,
– Næstforkvinnu/næstformann,
– Skrivara,
– Kassameistara
– Nevndarlimir.
Eykalimir
– Valdømini, sum ikki fingu nóg nógvar atkvøður at sleppa í ráðið, eru eykalimir.
Floksumboð
– Allir flokkar/deildir skulu hava hvør sítt deildar/flokks- umboð
Fíggjarviðurskifti
– Formaðurin og kassameistarin umsita næmingaráðskontuna.
– Hvønn ársfjórðing skal kassameistarin upplýsa fíggjarstøðuna hjá næmingaráðnum.
– Alt yvirskotið hjá kantinuni skal nýtast til tiltøk hjá næmingaráðnum.
Starvsskipan
- Innkalling:
- Formaður ella næstformaður kalla inn, ella ein meiriluti í næmingaráðnum, um hann ynskir tað.
- Skrá:
- Tann, ið kallar til fund, setir eina fundarskrá
- Skráin skal hava eitt punkt, ið eitur ymiskt.
- Fundarhald:
- Fundur skal vera aðruhvørju viku ella eftir tørvi.
- Tá ið næmingaráðið verður sett, skal tað velja ein ávísan dag, sum tað ynskir at møtast.
- Viðtøkur
- 2/3 skulu vera møttir, fyri at viðtøkurnar skulu samtykkjast.
- Øll eru líkastillað, tá ið viðtøkur skulu samtykkjast.
- Meirilutin vinnur
- Stendur á jøvnum, er atkvøðan hjá forkvinnuni/formanninum avgerandi.
- Siðvenjur
- Gerðabók
- Fundarfrágreiðing
- Skrivarin skrivar fundarfrágreiðing eftir hvønn fund.
- Javnstøða í næmingaráðnum
- Breið umboðan í næmingaráðnum
- Samanhangandi næmingaráðsarbeiði
- Fráfarandi næmingaráð skal gera eina ársfrágreiðing, tá ið árið kemur at enda. Ársfrágreiðingin kann innihalda:
- Hvat er eydnast væl og ikki,
- Hvørji tiltøk, næmingaráðið hevur havt,
- O.s.fr.
- Fráfarandi næmingaráð skal gera eina ársfrágreiðing, tá ið árið kemur at enda. Ársfrágreiðingin kann innihalda:
-
Soleiðis er næmingaráðið skipað
Næmingaráðið hevur skipað seg soleiðis:
Formaður: Rókur
Næstforkvinna: Súsan
Kassameistari: Fríði
Skrivari: Ida


text:
1933
1933 var eitt ár, ið byrjaði á einum sunnudegi eftir tí gregorianska kalendaranum.
Innihaldsyvirlit
Hendingar[rætta | rætta wikitekst]
- 5. januar - Farið verður undir bygging av Golden Gate brúnni í San Francisco, USA.
- 15. januar - Politiskur ófriður í Spania hevur við sær at umleið 100 lata lív.
- 30. januar - Adolf Hitler verður útnevndur kanslari í Týsklandi av forsetanum Paul Von Hindenburg.
- 17. februar - Amerikanska blaðið Newsweek kemur út á fyrsta sinni.
- 27. februar - Eldur tekur seg upp í týska Reichstag bygninginum. Eldurin er ásettur av einum hollenskum kommunisti.
- 3. mars - Ein jarðskjálvti í Japan hevur við sær at 3000 lata lív.
- 4. mars - Franklin D. Roosevelt tekur við embæti forseta USA av Herbert Hoover.
- 10. mars - Jarðskjálvti í Long Beach, Kalifornia í USA hevur við sær at 117 lata lív.
- 20. mars - Dachau, fyrsta týska týningarlegan stendur liðugt bygd. Legan opnar 22. mars.
- 23. mars - Týska tingið (Reichstag) útnevnir Adolf Hitler sum einræðisharra yvir Týsklandi
- 24. mars - Jødar heita á fólk um at boykotta týskar vørur.
- 27. mars - Japan tekur seg úr League of Nations.
- 1. apríl - Nývaldi Naziflokkurin í Týsklandi setur í verk ein dags boykott av øllum virkjum átt av Jødum.
- 3. apríl - Flogið verður yvir Mount Everest fyri fyrstu ferð í flogfari.
- 5. apríl - Altjóða Dómstólurin í Haag avger at Grønland hoyrir undir Danmark, og átalar Noreg fyri landgongd í eystara parti av landinum. Noreg góðkennir dómin, og tekur seg úr landinum.
- 11. apríl - Flogskiparin Bill Lancaster fer á flog frá Englandi. Kursur er settur í móti Góðvónarhøvdini (Cape of Good Hope) í Suðurafrika, men flogskiparin hvørvur sporleyst. Lík hansara verður funnið í Sahara oyðimørkini 29 ár seinni í 1962.
- 24. apríl - Jehovas Vitnir í Nazitýsklandi verða dømd fyri fyrstu ferð vegna noktan av hertænastu. Umleið 10.000 verða handtikin ímillum 1933 og 1945, harav eini 2.000 verða send í týningarlegur.
- 26. apríl - Gestapo loyniløgreglan verður sett á stovn í Týsklandi av Herman Göring.
- 8. mai - Mohandas Ghandi fer undir 3 vikna hungurverkfall.
- 10. mai - Naziflokkurin skipar fyri stórari bókabrenning í Týsklandi.
- 6. juni - Fyrsti Drive-In biografurin opnar í New Jersey, USA.
- 21. juni - Allir ikki-Nazi felagskapir verða bannaðir í Týsklandi.
- 4. juli - Mahatma Ghandi verður dømdur fongsulsrevsing í India.
- 15. juli - England, Italia, Frakland og Týskland skriva undir "Four-Power" avtaluna.
- 22. juli - Amerikanarin Wiley Post verður fyrsti maður til at flúgva runt um jørðina. Túrurin tók 7 dagar, 18 tímar og 45 minuttir.
- 12. august - Winston Churchill talar fyrstu ferð alment um hætturnar ið kunnu stavast av týsku stórmaktini.
- 25. august - Jarðskjálvti í Kina hevur við sær at 9.000 lata lív.
- 7. oktober - Air France verður stovnað, eftir at 5 fronsk flogfeløg leggja saman. Samlaði flotin við stovnanina er 250 flogfør.
- 14. oktober - Týskland boðar frá at landið tekur seg úr League of Nations.
- 17. oktober - Albert Einstein kemur til Amerika, eftir at hava flýggjað frá Nazitýsklandi. Hann fær starv við háskúlan í New Jersey.
- 5. desember - Brennivínsforboðið verður avtikið í USA virkandi frá 15. desember.
- 24. desember - Tokvanlukka í Fraklandi hevur við sær at meir enn 200 lata lív.
- 26. desember - Bilframleiðarin Nissan verður settur á stovn í Tokyo, Japan.
Ókendar dagsetningar[rætta | rætta wikitekst]
- Charles Lindbergh vitjar á Tvøroyri.[1]
- Kannabis verður bannað í USA.
- Hungursneyð herjar í Ukraina.
- Jimmie Angel verður fyrstur (uttan innføddra) at finna Angel fossarnar. Fossarnir verða nevndir eftir honum.
- 15 milliónir eru arbeiðsleys í USA.
- Meksikanska Indiánara kríggið tekur enda eftir 414 ár.
List[rætta | rætta wikitekst]
Filmar[rætta | rætta wikitekst]
- King Kong (frumsýndur í New York City 2. mars)
- Walt Disney's Silly Symphony: Three Little Pigs (frumsýndur 27. mai)
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- 18. februar - Yoko Ono, japonsk sang og listarkvinna, einkja John Lennon.
- 14. mars - Michael Caine, enskur sjónleikari (Alfie)
- 30. apríl - Willie Nelson, amerikanskur country sangari og tónaskald
- 3. mai - James Brown, amerikanskur sangari og "The Godfather of Soul" (d. 2006)
- 25. mai - Jógvan Sundstein, føroyskur løgmaður frá 1989-1991.
- 8. juni - Joan Rivers, amerikanskur skemtari (d. 2014)
- 11. juni - Gene Wilder, amerikanskur sjónleikari (See No Evil, Hear No Evil) (d. 2016)
- 19. november - Larry King, amerikanskur talkshow vertur.
Andlát[rætta | rætta wikitekst]
- 5. januar - Calvin Coolidge, amerikanskur forseti (f. 1872)


text:
Poul F. Joensen
Poul Frederik Joensen (18. november 1898 - 27. juni 1970) er kendasta skaldið í Suðuroy og eisini ein av mest týðandi skaldum í Føroyum. Hann var ættaður úr Hørg í Sumba, og hann nevndi seg viðhvørt Hargaskaldið.
Poul F. var fólkafloksmaður um ein háls. Hann fór til skips 14 ára gamal og royndi sjólívið í eitt ár. Hann hevði ætlað sær at halda fram við tí, og skuldi fara við Robert Miller í 1914, men foreldur hansara søgdu nei og sendu hann á læraraskúla í Havn í staðin. Tað vísti seg at vera hansara bjarging, tí sama túrin gekk Robert Miller burtur við mann og mús. Poul F. fór so á Læraraskúlan, har hann tók læraraprógv í 1917. Meðan hann búði í Havn, var hann ofta á Færø Amtsbibliotek, sum seinni broytti navn til Føroya Landsbókasavn, og har las hann bókmentir úr øðrum londum. Honum dámdi serliga væl yrkjararnar Robert Burns og Heinrich Heine, og í fyrsta yrkingasavni sínum eru fleiri yrkingar hjá teimum báðum, sum Poul F. hevði týtt leysliga til føroyskt úr donskum. Áðrenn hann gav út fyrsta yrkingasavnið í 1924, fekk hann nakrar yrkingar útgivnar í bløðum og tíðarritum, eitt nú í Tingakrossi og í Varðanum. Hann hevði eisini nakrar barnasøgur við í Barnablaðnum í 1920-árunum, men hesar hevur hann ikki tikið við, tá hann seinni hevur givið út bøkur sínar. Hann hevur eisini yrkt nøkur føroysk kvæði, t.d. um frísarnar í Akrabergi.[1] Hann var lærari í Froðba 1919 til 1927 og í Lopra og á Økrum frá 1947 til 1949. Hann giftist til Froðbiar við Juliu Mortensen og varð búgvandi har alt lívið. Eftir at hava sagt lærarastarvið frá sær, arbeiddi hann sum traðarmaður og verkamaður, til hann andaðist í 1970.
Innihaldsyvirlit
Útgávur[rætta | rætta wikitekst]
- 1924 Gaman og álvara; yrkingar
- 1942 Millum heims og heljar; yrkingar
- 1955 Lívsins kvæði; yrkingar
- 1963 Seggjasøgur úr Sumba I; siðsøguligar frásagnir
- 1967 Ramar risti hann rúnirnar; yrkingar
- 1988 Gaman og álvara - Hanus syngur Poul F. (LP pláta frá 1988 - Hanus G. Johansen)
- 2012 Heilsan Pól F. - ritstjórnað hevur Jonhard Mikkelsen - Sprotin hevur útgivið bókina, sum inniheldur yrkingasøvnini: Millum heims og heljar, Lívsins kvæði, Ramar risti hann rúnirnar (556 síður)[2]
Afturat hesum er okkurt prentað í øðrum verkum. Eitt nú er minnisyrking hansara um Victor Danielsen prentað í Z. Zachariassen: Bíblian á føroyskum í hálva øld, bls. 423f. (Leirkerið, Gøta, 2000) (Upprunaliga 14. september 4. mars 1961)
Heiðurslønir[rætta | rætta wikitekst]
Keldur[rætta | rætta wikitekst]
- ↑ Eivindaródn - Greinar 1979-2011. Heiðursrit til Eivind Weyhe, greinar hansara frá nevnda tíðarskeiði. Síða 525-550
- ↑ Sprotin.fo Heilsan Pól F.
Slóðir úteftir[rætta | rætta wikitekst]


text:
Nei, Gerhard Lognberg er ikki deyður... Árstølini vísa bara, hvørja seinking Gerhard hevur megnað viðvíkjandi ætlanini at fremja undirsjóvartunnil millum Sandoy og Streymoy.
Í dag skal Løgtingið viðgera uppskot Lmál 77/2013: Uppskot til løgtingslóg um at stovna partafelag og at byggja og reka undirsjóvartunlar millum Streymoy og Eysturoy og millum Streymoy og Sandoy.
Allir flokkar á Løgtingi hava gjørt semju um at gera tveir undirsjóvartunlar í sama almenna partafelagi. Tað er ein trupulleiki, at felagið skal læna so nógv og við so lítlum partapeningi, tí landið vil drála við at seta pengarnar í felagið, sum semja er um at landið skal seta í, og hetta eigur verða broytt við at framskunda pengar frá landinum og við almenum veðhaldi. (Og herfyri var eg ov skjótur og ov positivur áðrenn allar detaljurnar vóru almennar, tí eg gloymdi meginregluna um ikki at hava álit á tilfari frá FMR). Men burtursæð frá tí, so er talan um sama model sum Bjørt Samuelsen arbeiddi eftir í CEH-samgonguni í 2008. Við tillagingum innanfyri verandi uppskot ber helst til at koma til eina loysn sum gevur nógv lægri bummgjøld, og tað skal sjálvsagt gerast heldur enn at halda fast í nøkur býtt og óneyðug principp.
Í 2008 vildi Gerhard Lognberg ikki hoyra talan um, at Sandoyartunnilin ikki skuldi byrja fyrr enn í 2012 ella 2013:
Hann fór úr samgonguni og steðgaði ætlanini. Hetta eru seks ár síðani. Nú eru útlit til, at sama ætlan -- at gera Skálafjarðartunnilin fyrst og síðani Sandoyartunnilin -- verður samtykt í 2014. Tað kostaði seks ára seinking.
Sum Erling, systkinabarnið, so væl segði: Hann skal ikki hava nakra standmynd, men Gerhard kann fáa eina vegbungu uppkallaða eftir sær.
Leingi livi Gerhard Lognberg. Ein bugla á vegnum!


text:
1. Himmalski faðir! Tín er allur heiður;
vítt yvir heim vár’ veingjaskjól tú breiðir,
eiðasørt vinna vit av egnu ávum,
alt av Guðs gávum.
2. Ert tú enn maður, viðgitin og vitur,
reystur og ríkur, hægst í ráði situr,
minst til, um vinir gera av tær háva,
alt er Guðs gáva.
3. Túsundtals einglar um Guðs setur standa,
miklir í mátti, tæna har til handa,
Guðs børnum blíðir, verja tey og varða,
trygg tey tá fara.
4. Prísum tí glað øll Guði várum góða,
lovsong og tøkk úr hjørtum latum ljóða,
til vit øll samlast í Guðs frelsta heri.
Amen, so verði!
Mikkjal á RyggiGoym tekstin


text:
Teir sum halda, at Bíblian skal førkast so tætt uppat snakkimálinum sum barasta yvirhøvur møguligt, (fyri at endatíðarinnar gudloysingurin betri skal “tíma” at lesa hana), vita ikki ein tann einasta pinn hvat teir tosa um.
Hóast Bíblian skal vera á málinum hjá ávísa fólkinum, so eigur hon at koyra fullkomiliga sína egnu breyt. Hon skal vera atskild frá øllum øðrum; brúka orð, sum líkasum eru dottin niðurímillum, og við vilja lata vera við at nýta orð og vendingar, sum á onkun hátt eru misnýtt í málinum, ella kunnu leiða hugsanirnar óhepnar vegir.
Tað skal vera tign yvir hvørji reglu í Guðs orði.
Orðini hjá HARRANUM eru skír orð …
(Psálmur 12:6).
Hetta avdúkar spottaran, og atskilur hin eyðmjúka heilt til Harrans.
27 Men Guð hevur útvalt hinar fávitskutu lutir heimsins fyri at fjamska hinar vísu; og Guð hevur útvalt hinar veiku lutir heimsins fyri at fjamska teir lutir sum eru mektigir;
28 Og niðarligu lutir heimsins, og lutir sum eru vanvirdir, hevur Guð útvalt, ja, og lutir sum eru ei, at gera til einkiðs lutir sum eru:
29 Til tess at einkið kjøt skuldi rósa sær í hansara nærveru.
(I. Cor. 1:27-29)
Tað einasta rætta er, at Guðs orð er so serstakt, og so margháttgávug eginháttsliga samansett, at eingin Guðs-forlatin darwinistiskur UBS spottari skal kunna so mikið sum prøva uppá at koma pilkandi at bókini, uttan at tann av sonnum andaligi skal kunna síggja tað næstan blundandi, og blaka lortið í skrell umgangandi. Og hetta er ikki eingang ov kantut sagt.
So hann hvør hesar dagar týðandi er, verður framvegis talandi eins og hann her ger.
Onkur sigur, at hetta er ikki føroyskt, onkur sigur ov íslendskt, onkur sigur ov enskur setningsbygnaður. Ja, sum eg segði, heilt sítt egið. Ein kennir tað langan veg. Og jú, tú skilur tað útmerkað. Men tað ger teg smædnan. Gott!! Tað hevur tú brúk fyri, tú stolti.
King James bíblian hevur skapt Enska málið. Ikki øvugt; sama hvat hvør sigur.
Ei verður tað Føroyamálsdeildin sum kemur at sita í dómi yvir Guðs orði, men so tvørøvugt.


text:
Orð: Mikkjal á Ryggi
Lag: Føroyingar, sum her nú koma saman
1. Norðanættin rann
av reystum grundum,
gav ei gætur um tey lýggju lond,
tók ei part í ríkum pálmalundum,
fekk sær heim við søltu sjóvarstrond.
Norðanættin átti menn, ið dugdu,
yvir fjøll og fannir løgdu slóð,
høgdu skógv og brattan bø sær ruddu,
stýrdu snekkjum langa leið um sjó.
2. Hátt í stavni víkingslúðrar geltu;
herróp gjørdi fraklandsfólkið rætt;
bretar, írar, hólmgarðsmenn teir feldu,
vunnu vald og heiður, dýran skatt.
Samt var fólkið. Eittans eitt var málið,
– forna tungan átti fagurt ljóð; –
javnt var lyndið, djarvt og sterkt sum stálið,
ífrá Eiðis á til finska snjó.
3. Tíðin rann, og tjóðin tók seg sundur;
skiltust skútur, stýrdu ymsa leið;
títt á vølli gjørdist illur fundur,
bardust brøður, tí teir kendust ei.
Tíðin rann. Nú hongur svørð í slíðra.
Menn nú røkja onnur mál og mið;
vaknar aftur samhugskenslan dýra,
byggja vilja vit nú lond við frið.
4. Aftur eintir eru brøður vænir:
Føroyingar við søltu sjóvarstrond,
íslendingar, norðmenn, sviar, danir
vinaliga rætta hollu hond.
Rísur sól um londini nú víða;
horvin er hin náttin tung og dimm.
Vara skal, ímeðan øldir líða,
bandið, bregdað fast av táttum fimm.